Bukedde Online - Mu kusala enkoko mwe ntandise bizinensi y'embwa ze ntunda ku 300,000/-\nAbayizi mubatendeke ebyemikono beetegekere...\nEmirimu gye nayitanga egy'abacaafu n'abataasoma mwe nfunye ssente ezinnyambye okutandika bizinensi endala n'okwetuusaako bye nneetaaga\nYawe ne munne nga balongooa enkoko\nAbavubuka bangi olumaliriza emisomo banoonya mirimu gye basomereredde egitakyalabika. Ekiva mu kino, abasinga obasanga ku mbalaza mu lugambo na kuzannya zzaala n’okwenyigira mu bumenyi bw’amateeka.\nWabula ky’ekiseera abavubuka abalenzi n’abwala okukyusa endowooza y’okukola by’osomeredde batunuleko ne ku mirimu emirala egiyingiza ensimbi ate nga osobola okwekozesa kyokka nga teweetaaga kapito mungi.\nMu kifo ky’okutunuulira oba okunyooma omulimu gwonna, sooka weebuuze by'ofiirwa mu kulindirira bye wasomerera ne by'ofunamu ng'okoze omulimu ng'ogwo.\nYawe ng'annyulula enkoko mu mazzi agookya okugimaanya\nMbaaga nkoko ne nfuna ssente\nInnocent Yawe 23, omutuuze w'e Kibuye omu ku bavubuka abatono abaasalawo okuva mu kutunuulira abazadde n'ayingirira omulimu gw'okubaaga enkoko n'okuzirongoosa. Omulimu guno agukolera mu katale e Kibuye nga bakasitoma abafuna ku midaala gy'abasuubuzi b'enkoko. Annyonnyola bw'akola omulimu guno:\nEbintu bya Katonda bizibu, sikirotangako wadde okukirowozaako nti ndisibira mu mulimu gw’okusala enkoko kubanga neegombanga busawo obw'abantu oba waakiri omukubi wa pulaani y'amayumba, nga okulongoosa enkoko ngutwala ng'omulimu gw'obucaafu ogw’abataasoma. Nkizudde kati nti, gusobola okukuyimirizaawo.\nNasomako okutuuka mu S.4 ku Nansana S.S ssente ne zibula, nalaba ng'okutuula awaka ate nzire mu kusabiriza bazadde bange ebyetaago tekinkolera.\nYawe ng'ayoza enkoko ewedde okumaanya\nNasooka ne nneebuuza ensonga lwaki ndera engalo nga buli kimu ku mubiri nkirina, kwe kusalawo noonye ku mirimu egya lejja lejja mwe nyinza okufuna ku ssente.\nNanoonya emirimu n’engatto ne zituuka okugwa olubege nga ne b’osanga mu bifo ebimu balaba ng’azze okubatwalako emirimu gyabwe.\nWabula mbeera eby’okunoonya emirirmu mbivuddeko, mukulu wange, Moses Kigozi abeera ku lw'e Salaama n’ankubira essimu ng’ende ewuwe. Mu mwezi ogwokubiri ng’atutte, yaleeta abazimbi okuddaabiriza enju ye n’ang’amba nkole nabo era twakolera omwaka mulamba.\nEyali mukama waffe mu kuzimba yafunanga emirimu emirala okumpi n'ampita muyambeko nga naye bw'ansasula.\nBwe twatuuka okusiiga langi ewa baaba, ate omuzimbi n’agenda e Masaka olwo amagezi ne gamwesiba. Namugamba nti, nja kugisiiga kye nakola nasiima.\nMukulu wange naye alongoosa nkoko era namusaba antwale nange nkole mu katale e Kibuye gye yannyanjula ne banzikiriza.\nNasasula 70,000/- egy'obwammemba nga baaba yansasulirako 40,000/- ezaali ez'omusaala gwange gwe namusiigira langi endala ne nzisasula oluvannyuma lw’emyezi ebiri.\nYawe ng'alaga emu ku mbwa z'alunda\nNalinawo 8,000/- ne ngulako ettaawo ne magetisi nga wayise wiiki emu. Teri mulimu mwangu, ng'oggyeko okubeera n'amazima, buli mulimu gwetaaga omuntu omukujjukujju era omukalabakalaba ate ng'olina obwangu obw'ekitalo. Bino bye bimu ku bimpaangaazizza mu mulimu guno kubanga baaba olwandeeta teyatawaana ate kunnoonyeza mirimu naye nafuna bakasitoma.\nAbalala naddala Abasiraamu bw'awulira nga bakuyita erinnya takutunulako ng'alowooza nti oyinza okumuliisa ennyama enkaafu.\nKye nneebaliza Katonda, baaba waliwo akaseera we yafunira bakasitoma be n'andagira mbakoleko olwo nga nze abantu ne bwe mbakakasa ntya beefuula abatampulira. Nabakolako bulungi ne basiima bwe ntyo ne nfuna entandikwa era kati abamu bankubira ssimu ne mbaguliza enkoko ne nzirongoosa ne basanga ziwedde.\nEnkoko zaawulwamu emiteeko:\nOkubaaga enkoko kwawulwamu emiteeko esatu. Buli kika kya nkoko kirina ensala ya njawulo nga bw'ekulema okutuukiriza we bakulabira nti oli muyiga era tebaddamu kuzikuwa.\nWaliwo enkoko ez'ennyama oba ze bayita enjeru. Zino ze zitwalibwa abakozi ba bizinensi ng'abookya, abasiika mu butto n'abalala. Zino olw'okugonda n'ensala yaazo ya kwegendereza. Emirundi egisinga bakasitoma ffe tubatemeramu ebifi okusinziira ku ky'abeera yakugambye naye olina okukakasa nti, amaliba gasigala geekutte bulungi ku nnyama songa n'amagumba ogamenyedde mu nnyingo. Abamu baagala oleke ng'amagulu mawanvu ate abalala nga mampi, kino bwe kikulema nga ggwe omulimu tolina.\nOlw'okuba bakasitoma bano babeera mu bizinensi bo tubakolerako ku 500/- zokka.\nWaliwo enkoko ez'awaka. Muno mwe tutwalira enkoko ez'amagi, eng’anda n'endala ezitali za bizinensi. Zino ziba zikalubamu naye olina okuzirongoosa bulungi ne zisigala nga tozibabudde mazzi mwe tuzinnyika. Zino okuzikolako kwonna kuggweera mu 1,000/-.\nEzitannyikibwa mu mazzi gookya: Omutendera omulala gwe gw'enkoko ez'okukongola obukongozi nga tosoose kuzinnyika mu mazzi agookya. Zino tuziyita za V.I.P era n’ebbeeyi yaazo eyawukana ku ndala. Olina okufaayo ku kasitoma ky'ayagala, bw'okisobya ggwe okisasulira.\nEbiyumba Yawe mw'alundira embwa ze\nEmisoso egiri mu kulongoosa enkoko\nOkukwana emikwano n'abasuubuzi b'enkoko ab'emidaala. Bano be bamu ku bakufunira bakasitoma.\nEby'otulo tw'oku makya olina okubivaako kubanga bakasitoma bakeera okusala enkoko za woteeri n’ebiriiro by’emmere ebirala. Kasitoma agula enkoko nga ttaano ng'ayagala ozimuwe mu ddakiika 30. Kitegeeza nti, buli nkoko olina okugimalirako eddakiika ezitasukka mukaaga nga kuno kw'otadde n'obudde bw'omala mu kkubo okuva ku mudaala okutuuka gye tuzikolerako.\nOlina okukozesa obwangu obw'ekitalo kubanga oyinza okuba ng'oliko enkoko z’ononye ku mudaala n'osangayo kasitoma omulala n'akubuuza nti onoosobola okunkolako amangu. Olw'okuba oyagala ssente era okkiriza. Ate obeera waakatandika okumukolako, omulala n'ajja nga naye ali mu bwangu. Bano bonna oteekeddwa okubakolerako mu budde bwabwe bwe mulagaanye ne kubulako atoma.\nBakasitoma bonna basobola okukukwasa enkoko ekika kye kimu naye okozesa obukugu obw'enjawulo okulaba nga buli omu omuddiza ezo zennyini ze yakuwadde. Mu mbeera eno kye nkola buli kasitoma nnamba ky'ampadde okugeza nsobola okusala ku magulu, endala emitwe nsala miwanvu n'emimpi. Buno bwe bukujjukujju.\nEnkoko bw'ozituusa oteekeddwa okunoonya omuntu Omusiraamu y'ateekeddwa okuzisalako emikono era bwe weetumiikiriza nga toli Musiraamu kikugobya ku mulimu.\nEnkoko enzungu (enjeru) tolina kuzinnyika mu mazzi gookya kubanga otta empooma yaazo so ng'endala nga ez'amagi n'eng’anda amazzi galina okuba nga gookyera ddala. Ate olina okukozesa obwangu ng'ozikyusakyusa n'oziggyamu mangu nga tezinnaba kwefumba.\nBuli nkoko bagitusoloozaako 50/- ez’okulongoosa ekifo. Kuno ogattako ez'amazzi ge tukozesa agookya n'amabisi.\nKasitoma omuwa buli kintu ekibeera mu nkoko ze okugeza; ebibumba, amagi, n'abalala basaba ebyenda.\nOlunaku nkola ku nkoko eziri wakati wa 15 ne 25. Muno mubaamu ez'abawooteeri abagula mu bungi.\nOlunaku nsobola okunnyuka ne ssente ezitakka wansi wa 15,000/- ng’amagoba.\nTulina n'ekibiina kyaffe nga kya bantu mukaaga mwe tutereka 50,000/- buli wiiki, era wabeerawo munnaffe afuna ssente zino ng'omugatte zibeera emitwalo 30.\nYawe ng'azannyamu n'emu ku mbwa ze\nMpeebwa obwamaneja w’ekifo\nAbatwala ekifo kino baasiima enkola yange era waayita emyezi ebiri gyokka ne bampa obwamaneja bw’ekifo kino.\nSasooka kukikkiririzaawo nga nneewuunya engeri gy’ambuusizza amadaala ne mpita ku bannange be nasangawo. Olw’okwekkiririzaamu, namanya nti guno mukisa ogwali guvudde ewa Katonda gwe nali nnina okukozesa okuyamba abalala. Mu bukulembeze bwange nsobodde okuyambiramu abavubuka bangi nga mbawa emirimu kubanga buli ajja ng’asaba emirimu wano alina okusooka okundaba. Bwe bajja sibakaluubiriza, kasita ndaba ng’oli mwesimbu nga nkukkiriza kubanga guno omulimu amaanyi go, obwesimbu n’obukujjukujju bye bimu ku bikweyimirira.\nEnjawulo eri ku buweereza bwange\nNasalawo okukung’aanya ebyenda by’enkoko zonna ezisalibwa era mbiguza abalunda embwa n’embizzi okuva ku 1,000/- (olubatu lumu) okutuuka ku bungi omuntu bw’ayagala.\nBuli lunaku ntunda ebyenda bya 40,000/- era ssente zino ze zinnyamba ku kuddukanya ekifo kino. Kwe nsasula ez’ekifo 380,000/- buli mwezi, gattako okuyonja ekifo kubanga nateekako abantu ababeerawo obudde bwonna okulaba ng’ekifo kiyonjo.\nYawe n'emu ku mbwa ze\nNsasulako amazzi agalongoosa ekifo ne ge twozesa enkoko. Kale okutwaliza awamu, mu kifo ky’okutawaanya abantu nga mbasoloozaamu ssente ezikola, nasalawo okukola kino era kinnyambye mu kuddukanya emirimu.\nWaliwo ne 50/- eziwoozebwa ku buli nkoko omuntu gy’aleese okulongoosa. Zino nazo nziwa nannyini kifo era buli lunaku mmuwa wakati wa 40,000/- ne 50,000/- okusinziira ku bwe tuba tukoze.\nBizinensi enzaalidde endala\nBakasitoma bange be nguza ebyenda nabakwanako emikwano. Lumu nababuuza ebyenda kye babikozesa kwe kunzibirako nti, babiwa embwa zaabwe naddala enzungu. Nneekwata ku bamu ne mbasaba okunsomera mu ddiiru y’embwa eno. Oluvannyuma lw’okunyinyonnyola nalaba nga bifuna kiralu era wano nange we nafunira ekirowoozo ky’okutandika bizinensi ey’okulunda embwa gye natandika mu mwezi gwokusatu omwaka oguwedde.\nOlw'okunsobozesa okulambula obulungi nasalawo okunoonya ekifo mu Kibuye mwennyini okuliraana we nkolera. Nakwatagana ne mukwano gwange ne tufuna ku kikubo ekiri mu maaso ga poliisi y'e Kibuye.\nEmbwa zino nzisuubula ku bakasitoma bange ab'enkoko bennyini ku ssente eziri wakati w'emitwalo 30 ne 40. Zino zibeera ziri mu myezi ebiri gyokka era be bakuzigirira abalala ab'okukugulako ebyana.\nMu kiseera kino nninawo embwa nga ttaano ng'emu yazadde ate endala eri ggwako. Nsuubira bw'eneeba ezadde nnyinza okufunawo ebibwa nga bitaano n’okusingawo. Bw'okubisa ebyana 5 x 300,000/- buli kimu ofuna 1,500,000/- oba 2,000,000/- mu bbanga lya myezi etaano gyokka.\nBakasitoma abaabulijjo bazigula ssaako n'ebitongole okuzeeyambisa ku gw'obukuumi.\nEmbwa zino nziriisa mmere ya byenda bya nkoko mpozzi lwe nkyusizzaako ne nziwa ku mukene oluusi n'obuugi bwa kasooli.\nNnina abasawo abakugu abazikolako okuggyako bwe zibeera zifunye obuzibu mu kiro nze kennyini nzeekolerako. Nnunda embwa ez'ebika eby'enjawulo enzungu nga zikulira mu bbanga ttono.\nYawe ng'atwala enkoko z'okusala gye bazirongooseza\nBye nfunye mu mulimu gwange\nNfunyeemu emikwano emirungi. Era bano bamu kw'abo abanfunira bakasitoma b'embwa n'abalala ab'okusalira enkoko.\nNsobola okwebeezaawo. Kubanga olwali okutandika okukola mu mwezi gumu gwokka nali mmaze okwetongola okuva mu maka ga mukulu wange. Enju yange yonna erimu buli ky'owulira nti kiteekeddwa okubeera mu nju epangisibwa.\nNdi mu nteekateeka ya kwegulirayo poloti ntandike obulamu obulala.\nNnina abavubuka bangi abalala be ndeese nga mu kiseera kino balina kye balagawo kye batandise kye bakola.\nNze ne bannange tukola ku bungi bw'enkoko zonna z'obeera otuwadde nga tupangisibwa ne ku mikolo egy'enjawulo. Bw'oba toyagala nkoko nyinyike mu mazzi gookya naawe tuzikulongosereza ne zinyirira bulungi.\nNnina omuvubuka gwe nkozesa ne nsasula omusaala nganange nnina ettoffaali lye ntadde ku ggwanga mu kulwanyisa ebbula ly’emirimu.\nNg'oli mupya okufuna bakasitoma kizibu.\nWaliwo lw'oteeka enkoko za kasitomawo mu kifo ate ne munno n'ateekawo ezize, kati mu kuggya okusitula oli n'akola ensobi n'aggyawo ezizo. Kino kitusuuza bakasitoma kubanga babeera balowooza nti wazikyusizza mu bugenderevu. Olumu ziyinza okuba eng’anda ate ne balekawo enzungu. Loosi eno yonna ggwe agisasulira ate nga n'obwesigwa tosigazza.\nWaliwo ne bakasitoma abafuuka ab'olulango. Bano akukubira bukubizi ssimu nti ndi mu kkubo genda oggyeyo enkoko bwe ziti ozikoleko, kyokka oluusi ne yeekuba ng’omalirizza okuzisala. Wano olina okusasulira enkoko zino, osobola okufuna akuwaamu layisi naawe n’oyongerezaako.\nNnina ab'eng’anda abamu abatusaba enkoko nga bagamba nti, engeri gye tukolayo tufuna za bwereere. Bw'otomuwa akunyiigira nga tamanyi nti naawe oyinza okumalako omwezi nga togikombyeko.\nEkizibu ekisinga okunnuma kwe kugamba kasitoma nti enkoko ng’ende ngisale ye n'akugamba nti nedda mmwe mukyusa enkoko ne mutuwaamu ezifudde. Kasitoma enkoko agyegulira era n'atuula awo ne mumukolako ng'alaba, okuggyako aba bizinensi abatwesiga era nga nabo ezaabwe tuziggya ku midaala.\nBaliraanywa baffe nabo bayitiriza okutuvuma nga bwe tubawunyirira.\nBakasitoma baffe kizibu okuteebereza nti, leero ogenda kubafuna mu bungi era olumu oyinza obutajja ate ne bayiika mu bungi. Oteekeddwa okujja buli lunaku nga ne wiikendi mw'ogitwalidde.\nInnocent Luwandagga alabirira embwa za Yawe\nEbinyambyeokubeera mu mulimu guno\nNkola sseebalirira: Ebya banandaba batya nabivaako, kasitoma bw'ampita nga ndi ku mulimu ate sidda mu bya kuwoza mbu kammale okukyusa engoye, ng’enderawo nsobole okutuukiriza obudde bwe. Olumu batutwala ewala nga e Masaka naye era nze ng’enda nyambalidde ddala ekiraga nti ng’enda ku mulimu.\nAbantu bootya okukulaba bw'onoonya ssente ate bw'ozibasaba tebaggya kuzikuwa.\nBw'onsanga mu biseera byange eby'eddembe kizibu okumanya nti nkola mulimu ogwenyinyalwa.


Bukedde Online - Bannamwandu ba Kafeero bongedde okutabula ebintu\nMuseveni awadde essuubi ku akeedi\nBaasoose kwetemamu ebiwayi bibiri ng’abaazaala mu Kafeero bayomba n’abataamuzaalamu, ate oluvannyuma n’abaazaala ne batakkaanya.\nBannamwandu ba Kafeero okuva ku kkono; Musawo Babirye, Bisirikirwa, Namata ne Nankya\nRobinah Bisirikirwa ataazaala mu Kafeero, era tayagala kumuziikulaawakanya ebya musawo Ntale Babirye ow'e Mulago nga naye teyazaala mu Kafeero.\nAte abaazaala ekisinze okubatabula kwe kuba nti abaana abamu abaakeberwa ebyava mu musaayi byalaga nti si ba Kafeero, nga y'ensonga lwaki abamu baagala aziikulwe babakebere buto, so ng'abazaala abaana abana abagamba nti be baana ba Kafeero bokka, bawakanya okumuziikuula.\nWadde nga bayomba, Babirye ne Bisirikirwa tebawagira kya kuziikula Kafeero wabula Babirye agamba nti ky'atayagala ku Bisirikirwa kwe kusalangawo ku buli nsonga ya Kafeero kyokka nga Kafeero yafa agaanyi n'okumwanjula mu kika kye eky'omugenzi Umar Nanganga.\n"Nze nnamwandu nzekka Kafeero gwe yakkiriza n'okulaga bazadde be. Bisirikirwa yasaba Paulo amutwaleyo n'agaana kati ayogera ki?" Babirye bwe yeebuuzizza.\nYagambye nti bannamwandu baali bangi naye ajjukiramu bamu omuli n'omwana w'Omuzungu, Kathryn Barret Gaines. Ye Bisirikirwa agamba nti waliwo bannamwandu abakaayana nga n'abaana be balina si ba Kafeero.\nKino Immaculate Namata alina abaana ababiri yakiwakanyizza ng'agamba nti ekizibu kye balina buli muntu ayogera nga bw'alabye ate ng'ebimu bibalumya ng'abazadde abazze babonaabona n'abaana nga bannaabwe babeegaana.\nAgamba nti nga Kafeero tannafa, yali akaayana naye ne baatuuka n'okugenda mu kkooti nga talabirira baana ababiri be yamuzaalamu okuli Mark ne Tony Kafeero kati abalina emyaka 20 ne 23 era bombi baakoma mu S6 ne babulwa ffiizi.\nNamata agamba nti ayagala Kafeero aziikulwe abaana be bafune obwenkanya. Yeewuunya Bisirikirwa bw'agamba nti y'alina ekyapa ky'e Masaba - Nkokonjeru mu Buikwe, Kafeero we yaziikibwa nti n'entaana ye yagizimba kyokka ng'ate n'omukuza w'abaana, Mandevu agamba nti y'alina ekyapa n'entaana ye yagizimba.\nKafeero yafa n'aleka bannamwandu bangi n'abaana. Wabula emyaka esatu egiyise, abaana baatandika okwerumaaluma olw'ebyobugagga bya kitaabwe.\nAbaana abana baagenda okwekebeza omusaayi ne bakuyega ne bannaabwe abamu ate bwe baatuukayo ne bagamba nti ku baana 15, abatuufu bali bana bokka.\nAbasigadde baabiwakanya ne bagenda mu kkooti eyabakkiriza okuziikula Kafeero bamuggyeko obutaffaali bukozesebwe okuzuula ekituufu ku baana abo.\nFatumah Nankya ow'e Namawojjolo nga y'azaala Cate Nalukwago yalangidde Bisirikirwa okukozesa ssente z'amabugo okuzimba entaana ya Kafeero n'agyeragirako nga bwe yakola ennyo olwo n'alowooza nti kw'anasinziira okubasalirawo.\nNankya yategeezezza Bukedde nti ayagala Kafeero aziikulwe omwana we afune ekika kyokka ekizibu ye Bisirikirwa gw'agamba nti yeekiise mu nteekateeka eyo, kyokka nga yagaana okuzaalira Kafeero, n'azaalira abasajja abalala mu bbanga ttono nga Kafeero amaze okufa.\nWabula Bisirikirwa yakalambidde n'agamba nti Nankya alina okukimanya nti Kafeero yalina enkwaso nnafu olw'okunywa ennyo omwenge ye (Bisirikirwa) kye yava tamuzaalamu.\nKathryn Barret Gaines\nMasaba - Nkokonjeru mu Buikwe\nAba NRM basiibye beebugira kukyala kwa Museveni\nAba UTB batandise kampeyini y'okwagazisa Bannayuganda eby'obulambuzi


Muntu, Tumukunde ne Besigye tebalina nsonga nzigumivu gye balambika nti nve ku bukulembeze, Museveni - Watchdog Uganda\nOMUKULEMBEZE we Ggwanga era nga yakwatidde ekibiina kya NRM bendera mu kulonda okubinda binda Yoweri Kaguta Museveni alaze okwennyamira eri abantu 3 ab’esimbyewo ku bwa Pulezidenti abava e Rukungiri baayogeddeko nti bano tebalina nsonga nzigumivu gye bategeeza bantu nti tebamulonda okujjako okwogera obwogezi.\nOno agamba nti Gen. Mugisha Muntu, Gen Henry Tumukunde ne Col. Dr Kiiza Besigye tebavangayo na nsonga yonna yadde entekateeka yakubaako kye bakolera bannaUganda okujjako okwogeranga nti Museveni aveeko.\nOkwogera bino abadde asisinkanye abakulembeze be kibiina kya NRM mu bitundu bye Rukungiri wakati mu kuwenja akalulu kwaliko akagenda okumuzza mu ntebbe ye Ggwanga gyamazeeko emyaka egisoba mu 30.\nAbeeno Museveni abasuubizza okubazimbira enguudo ezibadde zikyabatawaanya saako ne Ssetendekero mu kitundu kino nga agamba nti ayagala babeera nabo nga batambulira wamu ne bannaUganda abalala.\nKinajjukirwa nti Gen Mugisha muntu yaliko omuddumizi w’okuntikko owe Ggye lya UPDF, Gen. Henry Tumukunde naye yaliko Ssabakessi we Gwanga nga akulembera ekitongole kya ISO nga kwotadde obwa Minisita we by’okwerinda.\nCol Besigye naye yakolerako mu Gavumenti ya NRM nga yali Minisita wa Regional Cooperation nga bano bonna bava Rukungiri.


Yiga Olulimi Oluganda – Page 4 – ababaka\nHome Topic Yiga Olulimi OlugandaPage 4\nJanuary 4, 2009 at 2:51 am #21494\nEnju eziri mu lubiri lwa Kabaka zirina amannya\nBya Polof. Livingstone Walusimbi, Dr. Michael Nsimbi, Keefa Ssentoogo\nMU mbuga ya Kabaka mwabeerangamu ennyumba Ggombolola Katikkiro mwe yasaliranga emisango, era na kati ekyalimu.\nAmakulu nti mwe mugombolerwa abantu abajja bakwataganye nga balina empaka.\nKyo ekyoto Ggombolola kyabeeranga ku Wankaaki w’olubiri ku mukono ogwa kkono ng’oyingira mu lubiri ne kaakano weekiri.\nEkyakituumya erinnya eryo, abatongole bonna abaaleetanga\nenku za Kabaka ez’okwota n’abaazikazanga ekisanja baabagombololeranga awo okubasalira emisango gyabwe.\nAte munda nga ky’ojje oyingire mu Wankaaki ng’olaba ebigango bibiri, ekyabeeranga ku gwa kkono nga kya batebe\nera na kati weekiri era mwe muli entebe ya Kabaka enkulu; Nnamulondo\nn’ekyabeeranga ku ddyo nga kya baggazi.\nAte bwe wasinziiranga mu mbuga ey’omunda ng’olaba ennyumba ez’olunyiriri ku luguudo ku kkono ne ku ddyo.\nEyasooke-rwangako Muzibwazaalampanga, yabeeranga ya mukyala Kadduluba-ale\nera yabeeranga n’ekitiibwa okusinga endala kubanga omukyala waamu ye yafuganga abakyala ba Kabaka,\nera ye yafuganga endala zonna.\nErinnya eryo lyakozesebwanga ku lubiri lw’e Nabulagala\nolwa Kabaka Muteesa Mukaabya Walugembe ,\nNaye buli Kabaka yagituumanga erinnya lye yayagalanga.\nEmmanju waayo yabeerangayo ne zinnaazo;\nMututuma n’ento ssatu nga zonna zaabeeranga za Kaddulubaale\nera mu Makumbi Kabaka mwe yamaliranga emizizo gyonna.\nBandabyekiwujja n’entono nnya ennyumba zaabeeranga za mukyala Nassaza,\nng’omwo mw’ateeka obumwano obumwa Kabaka n’ebirala.\nGazimbye n’entono bbiri zaabeeranga za mukyala Luyiga.\nBalemubulungi ne Njagalakasaanyi\nKabaka mwe yaweesezanga obwambe kubanga lyalinga ssasa.\nAte ku ddyo kwabeerangako; Luvumbi n’entono bbiri ezaabeeranga eza mukyala Nakaddu.\nLuccaca, n’akagango n’entono bbiri zaabeeranga za mukyala Bayita.\nMawome n’entono emu n’akagango Ndiwulira zaabeeranga za mukyala Ssaabaddu.\nMu Ndiwulira omwo Kabaka mwe yakomagiranga embugo.\nBwe wavanga ku luggi Nsigo n’otuuka ku kagango nako Nsigo.\nNg’oyita ku luggi Bawanika n’otuuka ku kigango\nNdogoobukaba omwasulanga eng’oma zonna, kyabeeranga ku kkono ng’oyingira mu Lubiri.\nBwe wavanga awo n’oyita mu kakubo kamu n’otuuka ku kigango\nMasengeregansaze Katikkiro mwe yasaliranga emisango n’abakungu abalala mwe baatuulanga.\nKabaka bwe yasalanga omusango omuntu ne gumusinga, abambowa baamusibanga emigwa, ne bamutwala nga bamukulula.\nObwogi bw’ettaka obwo ne balyoka babuyita amasengere\nnti, “Lino erinsaze si ttaka wabula masengere ge gansaze, kubanga amasengere ge galina obwogi okusinga ettaka.\nLaga empisa z’omu lubiri lwa Kabaka nga bwe zaalinga.\nJanuary 4, 2009 at 3:04 am #21495\nBwe wavanga awo n’odda ku ddyo n’oyita mu kakuubo kaamu n’otuuka ku luggi Wakooli,\nBwe wayitanga ku olwo n’otuuka ku nnyumba Bulange\nEyabeeranga n’ekitiibwa ekinene ennyo kubanga Kabaka mwe yalabikiranga era mwe yasaliranga n’emisango.\nMu luggya lwayo mwabeerangamu ebigango bibiri:\nNdimunyorosirimuganda ekyabeeranga eky’abasenero abakuuma omwenge gwa Kabaka gw’anywako\nEra n’Omulindamazzi mwe yabeeranga.\nAte okyokubiri mwe mwasulanga abalenzi abaakwatanga entebe za Kabaka ng’atambula abaayitibwanga Abatuuza.\nMu luggya lwa Bulange mwe mwasimbwanga omulongooti ogwasimbwangako bendera\nAnti Muteesa bwe yamala okusoma n’asimba omulongooti ogwo era buli ssabbiiti baawaniikanga bendera eyo.\nMu luggya olwo mwabeerangamu emizizo etaano:\nWakooli, Ogwagendanga enkuluze mu ggwanika n’ennyumba endala nnya,\nOgwagendanga mu ffumbiro,\nogwagendanga wammanju wa Masengere\nn’ogwagendanga ku nju ya Kabaka nga bw’oguyitamu n’otuuka ku kakubo\nAko kaabeerangako enzigi bbiri nga bw’oziyitako n’otuuka mu kagango\nmu kakuubo kamu, kaabeerangamu enzigi ssatu awo n’otuuka ku nnyumba ya Kabaka mwe yasulanga.\nJanuary 13, 2009 at 8:43 pm #21737\nBulange y’ennyumba esinga ekitiibwa mu Lubiri\nKU nnyumba ezisangibwa mu Lubiri lwa Kabaka mulimu Bulange eyabeeranga n’ekitiibwa ekinene ennyo kubanga Kabaka mwe yalabikiranga era mwe yasaliranga n’emisango. Mu luggya lwayo mwabeerangamu ebigango bibiri:\nekyabeeranga eky’abasenero abakuuma omwenge gwa Kabaka gw’anywako n’Omulindamazzi mwe yabeeranga. Ate ekyokubiri mwe mwasulanga abalenzi abaakwatanga entebe za Kabaka ng’atambula abaayitibwanga Abatuuza.\nMu luggya lwa Bulange mwe mwasimbwanga omulongooti ogwasimbwangako bendera anti Muteesa bwe yamala okusoma n’asimba omulongooti ogwo era buli Ssabbiiti baawaniikanga bendera eyo.\nAte ku luuyi olwa kkono ng’oyimiridde ku luggya lwa Twekobe yabeerangayo ennyumba Kabakebezi oba Kabanywa nga ya mukyala Omunywa. Mu nnyumba eyo Kabaka yabeerangamu nnyo era nga mw’awummulira.\nEmmanju wa Twekobe yabeerangayo ennyumba\nekuumibwa ab’omusu, era kye kiyigo kya Kabaka n’okutuusa kati gy’eri. Ate ku kkono yabeerangayo ennyumba Biseera, nga ya mukyala Omukookiro.\nMu luggya lwa Twekobe mwabangamu omuzigo ogwagendanga mu nnyumba\namakulu nti obuganzi bummenya kubanga omuganzi y’abeera omuwombeefu mu buli kigambo, era takaayana alyoke akuume obuganzi bwe era obuganzi bwe butyo bwe bumenya. Ennyumba eyo mwe mwabeeranga olukiiko lw’abakyala olunene, yabeeranga ku luuyi olwa ddyo era nayo yabeeranga ya mukyala Omunywa.\nEmmanju wa Bummenya yabeerangayo ennyumba ssatu: Balimwagula\namakulu nti bw’onoogenda eri Kabaka ng’aliko obusungu anaakutta. Eyo yabeeranga ya mukyala Omujuna. Endala\namakulu nti, ekigambo ekijja ng’okiraba osala amagezi ag’okukirongoosa. Eyo yabeeranga ya mukyala Omusuuna.\nKitente yabeeranga ya mukyala Omuwalula.\nBwe wavanga ku nnyumba ezo n’oyita mu luggya lwa Bummenya ng’otuuka ku nnyumba\namakulu nti, ‘Asenga Kabaka n’amuwa obwami ng’awonye obukopi era aba tayagala kubuddamu lwakubiri’. Eyo yabeeranga ya bakyala abaasulanga ebisanja eri Kabaka. Abakyala abakulu baalondanga abawala Abasebeyi abalungi ennyo ne bagenda mu nnyumba eyo mwe baavanga ne bagenda mu nju ya Kabaka okumuweereza n’okumukuuma, era be baakolanga emirimu mu nnyumba ya Kabaka.\nMwalimu n’ennyumba ssatu eza mukyala Kabejja era nga mw’asinga okusula wadde yalina olubiri lwe.\nLaga era onnyonnyole ebintu ebyoleka ekitiibwa kya Kabaka mu Buganda.\nFebruary 16, 2009 at 3:15 am #22185\n0.Mpa amannya g’omuwandiisi w’akatabo; Magezi Muliro.? Ssennambi Muhammad\nEnnyingo “tu” eyitibwa linnya ki mu ggulaama w’olulimi Oluganda? Nakasigirwa enkozi.\n2.King Freddie, mu katabo ke, ke yatuuma The Desecration of My Kingdom, waliwo w’agambira ebigambo bino; “Ekimu ku bintu ebisobola okutabangula emitima gy’Abaganda y’ensonga y’ettaka”.\nEnsonga eno yavaayo mu bulungi mu 1998 etteeka ly’ettaka lye tutambuliramu bwe lyayisibwa.\nAbaganda kino baakikola batya? Nga bakungubaga (Baayambala ekkanzu enteera ne basiba ebimyu.Tebaakuza matikkira ga Kabaka ag’omwaka ogwo.\n3.Mpaayo ekisoko ekitegeeza omuntu okuba ng’ayagala nnyo ekintu? Okukyagala ng’awava erinnyo.\n4.Jjuza ekisoko mu mpungu erekeddwaawo; Omusajja oyo adduka nga……………… Kaweewo\n5.Waliwo ejjinja ly’Abenkima eriyitibwa Ssali, erigambibwa nti lyasenguka okuva ku lukalu ne lidda mu nnyanja. Lisangibwa mu ssaza ki? Mawokota.\n26. Olulagala oluteekebwa mu ntamu omuli amazzi galeme kuyiika ng’ogeetisse, luyitibwa lutya? Olubuzo/ Oluwuzo\n7.“Okusereekerera ku kitaggumira” kisoko. Kitegeeza ki? Kulya.\n8.Engabo eyitibwa ey’Ensinga y’eba etya?. Erukiddwako n’ebibo.\n9.Okukaaba kw’ejjenje kuwe erinnya. Kulanga.\n0.Malayo olugero luno; Atazze mbwa ye kumpi………… Nti eyange eyigga n’ekiro.\n31.Bwe baba balima ebiggya bigambo ki bye boogera nga babitegeeza omugenzi? Munnaffe totululumiranga, tumaze okukulima, abazzukulu obakkirizanga ne bakuzannyirako.\n32.Musisi yawuliddwa nga yeebuuza nti, “Ani aleese wano olwegeeya?”. Olwegeeya kye ki? Embaata ennyingi.\n3.Abambowa abaakuumanga emmanju wa Kabaka baaweebwanga linnya ki? Batete.\n4.Mpa amannya g’omuwandiisi w’ekitabo, Ssempala Bba Mukyala Ssempala? Wycliff Kiyingi.\n35Batte tumulabye. Ennyingo- mu- eyitibwa etya mu ggulaama w’olulimi Oluganda? Nakasigirwa ekolebwako.\n36.Obusuulu n’envujjo bye bigatta nannyini ttaka n’omusenze.Etteeka eryassaawo busuulu n’envujjo lyakolebwa mwaka ki? 1928\n37.Jjuza ekisoko mu mpungu erekeddwawo; Omukazi oyo atemya nga…………… Kikami.\n38.Waliwo ejjinja ly’Abeempeewo eriyitibwa Kkungu erigambibwa nti edda lyali lyogera. Lisangibwa mu ssaza ki? Kyaddondo\nEngabo etali nduke eyitibwa etya? Mpaala.\n1.“Omuzadde omusajja okusala ekisasi”, kisoko. Kitegeeza ki? Okutuula n’abaana be ku lujjuliro\n2.Ejjenje essajja liyitibwa litya? Ekkaabi\n3.Olulagala olusibwa mu ntamu esaaniikiddwa luyitibwa luyina. Mpaayo erinnya lyalwo eddala. Olukubiro\n4. Malayo olugero luno; Embwa yange tebba………….. Ng’eyise ku lwa taba\n5.Abakondeere bakwanya kimu, Kye kiri wa? Mikka.\nFebruary 22, 2009 at 10:56 am #22283\nBuli kika kyawanga Kabaka omukazi\nBya Dr. Michael Nsimbi, Keefa Ssentoogo ne Polof. Livingstone Walusimbi\nOKUWASA kwa Bassekabaka kwabeeranga bwe kuti: Abakungu bonna n’abaami abataka abafuga ebika baakung’aananga mu nkiiko z’ebika byabwe ne bateesa ne balondamu abawala ab’emyaka 12 okutuuka ku 17 ne babaleeta nga babaggya ku bakitaabwe ne balondako abasinga obulungi nga tebalabanga ku basajja. Abo be baasingiranga Kabaka.\nOlulala Kabaka yawasanga bw’ati: Abaana b’abaami bwe bajjanga okumulaba n’alabako gw’ayagala, oyo yawasanga muwase n’awaayo ebintu eby’obuko eri kitaawe.\nAte abawala abo abaawasibwanga n’abataawasibwanga bwe kwabangako aganjizza ewa Kabaka yalooperanga Kabaka nti, “Ewaffe eriyo omwanawattu gundi anzirako, tomanyi bw’ali mulungi, Naye kirungi omuwase.” Era n’oyo baamugobereranga ne bamuleetera Kabaka n’amuwasa.\nEra mu abo bwe yalondangamu gw’ayagala n’amuwa obukyala, bakitaawe yabawanga ebintu bingi eby’obuko ng’ente, embuzi, abakazi, abaddu, embugo n’obwami.\nAbawala abaasiigirwanga Kabaka, be yabeeranga tannawa bwami baayitibwanga abasebeyi, buli eyabavangamu n’aweebwa obwami ng’olwo ayitibwa omukyala.\nKabaka bwe yabeeranga ayagala abazaana yalondanga omwami n’amutuma mu Buganda n’asolooza abawala abato abalungi, abo be baayitibwanga abazaana. Era n’abakazi abaanyagibwanga mu mawanga amalala bwe baaleetebwanga mu Lubiri nga bayitibwa bazaana.\nKu abo abakyala ba Kabaka n’abasebeyi kwe baafuganga kubanga buli gwe baaleetanga nga Kabaka agabirako buli mukyala, omuganzi yamuwanga bangi ate atali muganzi ng’amuwa batono. Abakyala abo bwe baamalanga okugabana abazaana, nga nabo bagabirako abasebeyi abayingira omwabwe.\nNaye empisa y’endobolo yabbula Obuganda. Buli oweekitiibwa omumbejja oba omulangira oba omwami bwe yawanga musajja we omukazi, be baayitanga abawumirize n’azaala omwana, era omwana oyo yamutwalanga n’amufuga obuddu oba obuzaana.\nNaye okuwasa kwa Bassekabaka abaasooka tekwali kwa bakazi bangi, baawasanga omukazi omu Kaddulubaale era ye yafuganga olubiri lwonna. Oluvannyuma baayongerangako Kabejja ne Nassaza. Kabejja Olubiri yalufugangako oluuyi olwa kkono. Nassaza ye yamwanga Kabaka enviiri n’okumusalako enjala.\nOkuwasa abakyala abangi kwayala luvannyuma.\nAwatali bika, tewali Bwakabaka. Nnyonnyola.\nApril 26, 2009 at 2:11 am #23182\nAbawuulu tebaawanga musolo mu Buganda\nOmusolo ogwasoloozebwanga mu Buganda mwalimu\nogw’empeke n’ensinda ezaawundanga abalongo ba Bassekabaka era mu kifo kyagwo mwe mwadda ogw’ensimbi, n’ogw’ente n’embuzi ogwayitibwanga kikungo. Ku nte 20 nga baggyako emu era ne ku mbuzi 20 nga baggyako emu.\nBaasoloozanga omusolo gw’embugo, ng’atazirina awaayo ensimbi 250, omusolo gwa bakitatta atabaala nga wabaddewo olutabaalo. Buli muntu ataatabaalanga ng’awa ensimbi 250 oba olubugo lumu n’ensimbi ttaano ez’enkata.\nOmusolo gw’enswa gwasoloozebwanga mu masaza gye zibuuka nga mu buli nnyumba muvaamu ekibya. Baasoloozanga omusolo gw’omunnyo n’enkumbi empya ku mabbali g’amasaza agaliraanye Bunyoro. E Ssese baasoloozangayo omusolo gw’enkejje. Baasoloozanga omusolo gw’amagi n’entungo era nga mu buli nnyumba muvaamu ekibya.\nEra baasoloozanga omusolo gw’enkumbi ezisiridde, ogwayitibwanga omusolo gw’ensimu nga gwaweebwanga bakopi n’abatongole abalina ebyalo ebitonotono. Baasoloozanga omusolo gw’abakazi abayimbi ne babatwalira Kabaka okumuyimbiranga. N’abaami baatwalangako ku bakazi abo ne baabayimbiranga mu bisaakaate byabwe. Era baasoloozanga omusolo gw’ebibbo, n’emiyini ne babitwalira Kabaka.\nBaasoloozanga omusolo gw’ababumbi b’entamu ne babatwala okuzibumbira Kabaka. Era baasoloozanga basajja b’abakungu nga mukama waabwe afudde, anyagiddwa oba ng’agobeddwa mu bwami ne batwalibwa mu kitongole Kabaka mwe yabaagalizanga.\nEra baasoloozanga abasajja abakadde ne babatwala emmanju wa Kabaka, abo be baayitibwanga abatete abaakuumanga abakyala mu byalo byabwe. Naye Namasole, Katikkiro, Kimbugwe ow’omulongo ne Kibaale ku byalo byabwe teyatumangayo mubaka we okusolooza omusolo wabula baagwesoloozangako bokka ne bawaako Kabaka.\nNaye abaami tebaawanga musolo wabula obugenyi bw’omubaka bwokka, ng’Owessaza awa ente bbiri ate abakungu abaddirira nga bawa ente emu. Abasigire n’abaami tebaawanga musolo ko ne bannakazadde b’abaami. Abawuulu nabo tebaawanga musolo.\nOmwami alya ekitongole, ekitongole kye bwe baasoloozangamu emigugu gy’embugo 15 yalobolangako emigugu mukaaga n’agabana n’abatongole be, emigugu egisigaddewo n’agiwa omubaka n’agitwala eri omwami afuga ekitundu.\nOmwami oyo yalindanga omusolo ogusoloozeddwa mu kitundu kye ne guggwaayo. Emigugu bwe gyabeeranga 130 ng’alobolako 40, egisigaddewo ng’agitwalira owessaza. Owessaza bwe yasoloozanga emigugu 432 ng’alobolako 150, egisigaddewo omubaka n’agitwalira Katikkiro. Awo nga Katikkiro alobolako 60, n’aggyako egya Kimbugwe ow’omulongo 7, n’egya Kibaale omusigire wa Kabaka 5.\nWaasigalangawo egya Kabaka 210, omubaka n’agitwala eri Kabaka. Awo nga Kabaka agabirako omubaka we emigugu 84, ate Ssaabakaaki ne Mulamba ng’abawaako 7. Kabaka ng’asigazaawo emigugu egigye ku bubwe 119.\nLaga olujegere lw’obufuzi bwa Buganda nga bwe bwalinga.\nPublished on: Saturday, 25th April, 2009\nMay 3, 2009 at 6:39 am #23268\nBasajja ba Kabaka b’agabidde ebyobugagga be bokka abaayitabanga ‘Wampa ssebo’\nBasajja ba Kabaka nga beeyaze mu maaso ge. Baabadde baaniriza Kabaka ng’agenze mu ssaza lye ery’e Busujju.\nOKUVA edda okutuusa ku mulembe gwa Kabaka Ssuuna II, omusolo gwa Kabaka gwawanikibwanga wa Katikkiro. Naye Katikkiro Kayiira ow’Embogo bwe yanywa ennyo omwenge, n’atoolanga ku bintu bya Kabaka n’abigabanga, eggwanika lya Kabaka kye lyava liggyibwa omwa Katikkiro ne lizzibwa mu Lubiri.\nKatikkiro yabeeranga n’ebingu mu ggwanika ly’ebitereke kwe yaggyanga okugabira abo Kabaka be yamulagiranga okuwa, era n’okufumbira abagenyi ba Kabaka.\nKabaka bwe yayagalanga okugaggawaza omuntu, yalagiranga bulagizi nti, ‘Oyo mmuwadde abakazi bwe bati, ente bwe ziti, era ku buli kintu gundi mmuwaddeko omuwendo bwe guti.’ Omuntu oyo yafulumanga n’ekitiibwa okuva mu Lubiri olw’okugenda mu maaso ga Kabaka. Kabaka bwe yabeeranga ayita abantu be, abakungu baayitabanga nti, ‘Wampa ssebo’, ‘Wekka baze’, ‘Nakulaba’, oba ‘Wampira’. Omwami yayitabanga nga yeekola Kabaka eyamugaggawaza nti, ‘Kabaka Ssuuna!” oba nti, ‘Muteesa namulaba!’\nAte abakyala n’abaddu abagalagala baayitabanga nti, ‘Wangi ssebo’. Naye omugalagala nga tayinza kuyitaba nga mwami nti,’ Wampa ssebo’ olwo ng’aba akoze bubi kubanga Kabaka tannamugaggawaza.\nKabaka nga bw’akuwa obwami oba ekintu kyonna nga weebaza nti, ‘Nneeyanze ssebo, ompadde Ssaalongo wange, ompadde Ssemanda agamenya embazzi n’okugiyunga!’ Era ng’ogalamira wansi n’okuuta ekirevu ku ttaka, n’ofukamira n’ogatta emikono gyombi ne weeyanza n’essanyu.\nOmukungu wa Kabaka bwe yabeeranga omugayaavu mu mirimu egimulagiddwa ng’omubaka wa Kabaka amutanza omuwendo gw’ebintu n’aguwaayo awatali kwebuuza.\nOmubaka bwe yatuukanga mu maaso ga Kabaka nga yeeyanza nti, ‘Omukulu gundi namutanza olwa kino era namutanza omuwendo gw’ebintu bwe guti nabyo biibino mbireese.’ Ebintu ebyo byagabanibwanga Kabaka, Katikkiro n’omubaka eyatumibwa.\nLaga ebyobuwangwa by’Abaganda ebyoleka Abaganda bwe baalinga abakozi.\nMay 18, 2009 at 2:50 am #23463\nKabaka w’atuula wayitibwa Busiro\nBya Keefa Ssentoogo, Polof. l. walusimbi ne Dr. Michael Nsimbi\nSSEKABAKA Muteesa yalagira abaweesi ne baweesa entebe ez’ebyuma n’Abasese ne babajja entebe n’atuuzangako abaami be mu Bulange.\nAte Ssekabaka Ssemakookiro ku kiwu yayongerako eddiba ly’empologoma n’ery’empisi ne gabikkanga ku Nnamulondo era n’okutuusa leero gakyaliko.\nEntebe eyo Kabaka yagituulangako nga wabaddewo ekigambo ekikulu ng’embaga, okugaba olutabaalo, n’okulamusa olutabaalo nga lubadde lwa kitiibwa nnyo.\nAte ku ddiba ly’engo kwe kwavanga enkoba ezaateekebwanga mu ngatto za Bassekabaka ze baanaanikanga mu bigere byabwe era ne mu z’abambejja abakulu abaafuganga bannaabwe. Era ne Namasole nnyina Kabaka yanaanikanga za ngo. Naye omulangira, abaami abaamasaza, n’abakungu nga kya muzizo okunaanika engatto ezirimu enkoba z’engo.\nEkifo Kabaka w’atuula kyayitibwanga Busiro kubanga Ttembo bwe yalya Obwakabaka yakuba ekibuga ku lusozi Busiro era nga Kabaka kw’alabikira buli lunaku.\nBuli abaalinga bava ewa Kabaka ne basanga abantu mu kkubo ne bababuuza nti, ‘Kabaka mumulabye?’, nga babaddamu nti, ‘Yee, tumulabye era alabikidde wali ku lusozi Busiro.’ Okwo kwe kwava ekifo Kabaka mw’atuula okuyitibwa ‘Obusiro’.\nEssaza Bassekabaka mwe baaziikibwa liyitibwa Busiro ate nga n’awabeera obutuulo bwa Bassekabaka wayitibwa Masiro. Omuntu bw’aba agenda okukiika ewa Kabaka agamba nti, ‘Ng’enda Busiro kukiika’ era n’ava eri Kabaka agamba nti, ‘Nva Busiro kukiika.\nAte ebintu bya Kabaka byonna ng’emmere, omwenge, ebyambalo, n’ebirala biyitibwa ‘Makula’. Kabaka bw’abeera ng’alya bagamba nti, ‘Embuga eriyo amakula’. Ekigambo ekyo ‘Amakula’ kyawula ebintu bya Kabaka ku by’abakungu.\nOctober 24, 2009 at 8:23 am #25462\nThursday, 22 October 2009 09:12\nMaanyi ga kifuba abuukira n’asotta, ate ow’embalaasi akola ki?\nBamaama bazaala, ate ekitooke kikola ki?\nDdamu kituufu oba si kituufu.\nEmbwa nti nakyo kyamugaso mu kukomaga!\nOmulenganda nakyo kika kya mukyala.\nOmubumbi naye tateng’ana na mukaaku.\nAbeddira endiga bayitibwa bazzukulu ba Lwomwa.\nAbeddira akasimba bayitibwa bazzukulu ba Ggunju.\nAbeddira engo baba bazzukulu ba Namuguzi.\nOkuyita Ttembo kitegeeza kugwa ddalu era kyava ku Kabaka wa Buganda eyagwa ddalu.Yali waakumeka?\nBw’oba waakusiima ekimu ku Bika bya Buganda olw’okuyiiya entebe Namulondo,osiima kika ki?\nSsaabasajja Ronald Muwenda Mutebi II wa 36, Mutebi I yali wa kumeka?\nWango abuukira walungi…….\nBuli lw’abuuka nti abadde andidde.\nNga eyabazaala yafa.\nNambaalaala ky’ekimu ku bika by’amabeere,waayo ebika ebirala bibiri.\nObutagali nakyo kika kya magulu,mpaayo ebika ebirala bibiri.\nMasadde kimu ku bika b’enviiri, mpaayo ebika ebirala bibiri.\nKakuneme ne Munyerere.\nEggaali ku ggaali kye kiriwa?\nObuuma okuteekwa ebbomba.\nWaliyo ekikolwa ‘Nsanyuse’ ne ‘Nsanyuse’ erinnya,erinnya lino liweebwa ki?\nNva za binyeebwa.\nKu kye tuyita ekkanzu kubeerako ekkanzu, ekkanzu y’eriwa?\nAkawaayiro ke bakookera ku nkwawa z’ekkanzu.\nGuno gwe muti ogusulako enkoko mu kiyumba…\nEbijanjaalo mu butassa bikola ki?\nKano akabwa akato kalina erinnya eryako eryenjawulo, kawe erinnya.\nOmuntu azaala,ate embwa n’ekola ki?\nEnte oba embuzi tugyogerako nti esaze ate embwa?\nOmulimi w’obulo tugamba nti akesa,ate ow’ebinyeebwa?\nKyajja na mukoka ne kiryoka kimera eng’unda\nAkanatta tekabula muga\nObunaanyuma obulabira ku nnyaniriza\nTutuuse mu lyaffe eddemeezi….\nAbulwako w’anywa otuzzi\nWeekiina ng’ow’ettulu akiika embuga…\nNti bakira omwami ayogera nga mmusimbye abiri!\nMu nnyindo temugenda nnwe bbiri.\nDdamu yee oba nedda\nOmutaka Kabazzi y’akulira Ekika ky’Akasimba.\nAbeddira Empeewo bayitibwa bazzukulu ba Kyesimba\nAbeddira Omusu babeera bazzukulu ba Mugalula\nKabaka Kintu yatandikawo Ebika bimeka mu Buganda?\nKawumpuli bulwadde, si Lubaale\nEmbuzi nayo eyinza okuba n’obulegete\nEjjembe Namuyinda n’enjuki kizibu okubyawula\nOmutaka Mirimu atuula mu Ssaza ki?\nOno ye Mutaka w’e Mbuule\nOno omukyala bw’afumba by’afumba tebiva mu ffumbiro,ow’engeri eno bayinza okumuyita luku lutokota oba?\nEkikukulu nakyo kye kimu ku bintu omujoona kye yeenyumirizaamu.Kye ki?\nEmmindi eteri mu luseke\nEkisiwo kye ki?\nOmuti ogweyambisibwa mu lyato okutabula mu mwenge.\nWano omwana waakubirwa ekiyina.\nOwana wa jjajjaawo omuwala osobola okumuyita?\nMaama oba Ssenga\nMwanamuwala oyo mu kweyagala obw’enkoko budda ku bbali,obuki?\nObulago bw’enkoko obutasibwamu muguwa.\nBali mu kwagalana emikono gidda ku bbali. Emikono gyolesa gitya okwagalana?\nEmikono mu kunaaba ogumu gunaaza gunnaagwo!\nObudde bwe bubadde bumenye n’afa.Kino kitegeeza mbeera ki?\nWoowe bwe yameze ku mimwa ne tujja.Kiki ekyatabudde abantu?\nOluseke omulezi lw’akozesa ng’alutemye ku mupaapaali luwe erinnya.\nOluntuntu olubeera ku mwenge nga guakatuuse luwe erinnya.\nMu Lungereza ‘zero’ kitegeeza watali,ate mu Luswayiri kiyitibwa kitya?\nYagoba Ssebwana ku ntebe.\nEbiggwa ze zibeera ennyumba za Lubaale, bwe kiba kimu kiyitibwa kitya?\nKabaka abeera mu bibbo,ate gwe owabulijjo obeera ku ki?\nEnkoko ebeera ya kitulazi,ate ente?\nEbeera ya mugongo.\nKabaka akuba nkanamu,olwo omuntu wa bulijjo?\nKabaka abeera akooye,mmwe mubeera ku ki?\nOmusajja oyo lujuujju era nze simulabanga alina oyo.Abeera ki?\nEbigambo Bule ne Bweya mubikozesa ntakera.Biri mu Ssaza ki?\nNovember 12, 2009 at 12:56 am #25538\nAjja bikuta ku lumonde.\nAlina eriiso limu.\nGuno mukolo gwa kutta kyama\nOmuntu ayita Ttembo aba akoze ki?\nEnte evuddemu eggwako.\nOmuggo oguweebwa Katikkiro\nOmugondoli bwe kutaba kyaayi ekyeyambisibwa mu kuseruza kiba ki?\nMmere y’amatooke era etera kuliibwa mu ffumbiro.\nEnnyama mawewule efaanana etya?\nEnnyama gye batema ne bassa ku minzaani n’ewererawo nga tebongeddeeko.\nOmuntu alumbiddwa omuzimu omubi n’agaana okwogera abasawo bamujjanjaba batya?\nBamunyokeza obwoya bw’embwa ku nnyindo.\nOmutezi eyettanira ensonzi yeeyambisa ki mu kutega?\nWeebale kunyaama, bw’oba nga wanyaamye kiki kyewakoze?\nButikkiro ge maka amatongole aga Katikkiro wa Buganda, ate Busaka?\nLubiri lwa Namasole.\nKabaka abeera n’omuzaana nga n’abalangira bwe babeera…\nEng’oma ey’okusatu mu ng’oma za Mujaguzo bagiyita batya?\nKabaka mu Buganda taweebwa mulimu, bw’aba alambula mu Buganda akola bino….\nAlamula, asiima ate akubiriza abantu.\nMbagambira mu Buganda kitegeeza ki?\nOmuggo oguweebwa Katikkiro.\nDdamula ye mbagambira ate Ssegulira ennume?\nOmuggo oguweebwa Ssabalangira.\nEkikolwa kya Lubaale okulinnya ku mutwe gw’omuteeni ate n’avaako n’akwata omulala kyetuyita…?\nEnsenda kye ki?\nEmpewo ekunta ng’edda gy’olaga ng’oli ku nnyanja.\nEssabo ligeraageranye ne yeekaalu, ekyoto eky’edda kyo okigeraageranya na ki?\nNa kibiina mwe basomera.\nTadaata zivuga, kitegeeza ki?\nOmuntu okusiba engugu n’agenda.\nMuka Mukasa wa Kiwamma, ate owa Kawuma wa Kiwekete, yawula ebigambo bino.\nOw’ekiwamma y’atalina maziga oba amabeere ate ow’ekiwekete y’atalina nviiri e Nalubabwe.\nOmusajja ayonsa bubogo……\nOmusajja okulabirira abantu be alina kukola nnyo n’okulafuubana.\nBuli kika kirina omulimu ewa Kabaka, ab’ente ewa Kabaka bakola ki?\nMu kika ky’ente mwe batuuma erinnya Ssempijja, empijja kye ki?\nEkyuma omuweesi kw’akubira kinaakyo.\nKyengera kabuga ku luguudo lwe Masaka, Kyengera kiva mu lugero ki…?\nEkyengera amangu kivunda mangu.\nEnnaku Omuganda agigeraageranya ku musana, lwaki?\nMusana tegwokya omu.\nEkiyi kye ki?\nEmbatu ebbiri z’oyoola okugeza ez’omuwemba.\nOyo obwa Ssekimpanika bwe bwamulemesezza okubeera ku mukolo. Nnyonnyola Ssekimpanika…\nAbeera awo nga buli kimu akyeyagaliza.\nBino bisengeke nga bwe biddiring’ana mu bunene. Ekikanda, olutala n’oluti.\nBuyungu kye ki?\nAkayigo akazimbiddwa mu bisanja.\nOmuzannyo gw’okufuma obubengo ne muzannya muzannyo ki?\nDecember 15, 2009 at 4:04 am #25654\nEnkofu ekulabula ku babbi abakuzinze\nENKOFU kinyonyi omuntu ky’ayigganya ennyo olw’obuwoomi bwakyo. Wabula okumala ebbanga ddene, omuntu abadde enkofu ayigga njigge okutuusa lw’atandise okuzirunda ng’enkoko mu maka.\nEnkofu ebiika mu biteete ne mu bubira obuziyivu. Ebiika amagi agali wakati wa 8 ne 12 n’egamaamira okumala ennaku 21 okufaananira ddala n’enkoko. Mu biseera by’okumaamira yeekengera nnyo omuntu era omulabe yenna emumanyira ku magi gaayo.\nEnkofu kye kimu ku binyonyi ebigezigezi. Singa wabaawo akwata ku limu ku ggi lyayo oba okuliseeseetula n’aliggya we lyabadde n’alizza awalala, tegaddako. Ekirala singa omutego gukwata emu ku zo, zimala ebbanga ddene nga tezikomyewo mu kifo ekyo.\nKyokka okuzitega n’ozikwasa si kyangu era bangi kye bava bazittisa emmundu. Wabula waliwo n’emitego mutasubwa egizikwatira we ziriira naddala muwogo gwe basimyeko, obulo, omuwemba ne kasooli. Emitego omuli ekigu nga guno guba gwa mmuli, akakunizo n’emmanduso gye gitera okugikwasa.\nZitera kutambulira mu kibinja wakati w’ebbiri n’ennya.Mu zino mubaamu empanga emu era y’ekulembera.\nEnkofu mu kuwulira terina kinyonyi kigyekana. Ewulira nnyo naddala eddoboozi lya zinnaazo mu kulabulwa kw’omuntu gwe ziba zirabye.\nZiwulira nnyo n’eddoboozi ly’endala eziri mu nsiko zisobole okuzeeyungako. Ky’ova olaba ezirundibwa awaka mu matu gaazo muteekebwamu obuyinja zireme kuwulira ddoboozi lyonna okuva ebweru.\nEsooka okulaba omulabe erabula mangu zinnaazo ng’ekaaba nti ‘ccuu’ olwo zonna ne zifubutuka okwesogga ensiko. Mu mbeera eno tezibuuka wabula zidduka buddusi ate ku misinde emiyitirivu. Obukofu ne bwe buba buto, nga bwateredde wansi tosobola kubugoba n’obukwata.\nNe mu mbeera eza bulijjo, zirya zeekengera omuntu era abawanuuza bagamba nti mu kukaaba kwazo zikaaba zijjukiza zinnaazo ku muntu ow’ekiwalaata eky’emabega ku nkoona nti, ‘Kikekenke, simanyi agenda? Simanyi akomawo? Kikekenke.’ Bwe batyo Abaganda bwe beetegerezanga ebinyonyi n’ebisolo ebibeetoolodde.\nAbantu baagala nnyo okulunda enkofu kubanga bw’ozissa mu nkoko, ziremesa kamunye okuzir-umba azirye ate bwe zibeera awaka zikulabula ku babbi kubanga zirina okutu okwogi ennyo era bwe ziwulira eddoboozi lyonna eritali lya bulijjo oba omuntu gwe zitamanyi nga zikaaba mu ddoboozi ery’omwanguka bwe zityo ne zikulabula ku babbi.\nEnkofu ng’ogirunze eba nkuumi ya waka kumpi kwenkana mbwa kubanga eddoboozi lyonna ly’etemanyi oba omuntu kakibe ekisolo bw’ekiraba ekaaba mu ddoboozi ery’omwanguka naawe nnyiniyo n’omanya nti waliwo ekirumbye amaka go.\nPublished on: Saturday, 12th December, 2009\nDecember 21, 2009 at 4:18 am #25705\nSEMEI WESSAALI akuleetedde ebimu ku bibuuzo ebibuuzibwa:\n1. Mu lulimi lw’abavubi, ekigambo omugonjo kitegeeza ki? Amalobo agasibiddwa awamu.\n2. Koyi koyi: Tekirina maaso naye kitemya. Enju (Enju ennungi eba etemya butemya)\n3. Ekika ky’ebitooke ekya nkago kye kiba kitya. Eky’emmere.\n4. Ejjenje ekkazi, liyitibwa litya? Ssaabi.\n5. Ekisoko kino kitegeeza ki: Okugwa obutaka? Kufiirwa.\n6. Maliriza olugero luno: Gwe watumanga n’agenda embiro bw’olaba yeekaanya………………. Ng’agenda kusenguka.\n7. Eng’oma y’ow’essaza Mawokota evuga bigambo ki? Amawokota gakunsa/ Mawokota gakunsa.\n8. Olubiri lwa Nnamasole luyitibwa Lusaka. Mpa erinnya eddala eriyitibwa olubiri lwa Nnamasole. Busolesole.\n9. Omuti ogumanyiddwa nga bba w’emiti gyonna gumpe. Nzirugaze.\n10. Mpa obutoffaali obukola ekigambo kino: Mwetuulako.. Mu- ee- tuula- ko.\n11. Mu lugero Bwali Butamanya olwawandiikibwa M.B Nsimbi, mulimu omwami abuulirira Kasolo n’atuuka n’okumulesaayo emize gy’abadde yeegumbulidde. Mpa erinnya lye.\n12. Kabaka Ssuuna II yali mumegganyi kkungwa naye lumu yakubwa omusibe ekigwo. Wano wavaawo n’olugero. Lumpe. Serwali lundi, omusibe tayita Ggimbo.\n13. Mpa omuwendo gw’ennyingo ogukoze ebigambo bino: Okumenya akawonvu n’akagga. O- ku- me- nya – a- ka-wo-nvun’a- ka- gga = 11.\n14. Amaka Omulangira Muteesa Edward mwe yazaalirwa gali ku kimu ku byalo ebisangibwa mu ssaza ly’e Kyaddondo. Mpa erinnya ly’ekyalo ekyo.\n15. Mpaayo ekisoko ekitegeeza nti bye mwagenderedde temwabifunye. Zaagobye ntulege.\n16. Mu lulimi lw’abavubi, mulimu ekigambo mwoko. Kitegeeza ki? Omuti gwe beeyambisa okugolomola eryato.\n17. Mu bitooke mulimu ekitooke kye bayita omujjwa. Kimpe. Gonja.\n18. Koyi koyi: Olubiri n’eggulu bifaanana ki? Wankaaki.\n19. Ejjenje essajja liyitibwa litya? Ddanzi.\n20. Maliriza olugero luno: Guzzibwa omuganzi…………… Omukyawe y’aliwa.\n21. Ekisoko kino kitegeeza ki: Okwesuula amangazamba? Butaba na nsonyi.\n22. Kayima ye w’essaza Mawokota. Mulembe ki ogwagunjaawo Obwakayima? Kimbugwe (Ssekabaka).\n23. Ennono y’erinnya Namasole erina akakwate n’omuti. Mpa erinnya ly’omuti ogwo. Kiggamansole.\n24. Waliwo omusota Abaganda gwe balowooza nti gwe gu bba gw’emisota gyonna. Gumpe. Kkalwekkalwe.\n25. Mpa obutoffaali obukoze ekigambo kino: Tunaabiwoomerwa. Tu- naa- bi – wooma- era- wa.\n26. Mu lugero Bwali Butamanya olwa M.B Nsimbi, mulimu omuwala afa ng’agezaako okuggyamu olubuto. Mpa erinnya lye. Flo.\n27. Kabaka Jjuuko yalina omuzaana nga ye Nalunga. Baayagalana nnyo ne bavaako n’enjogera etegeeza okwagalana okwo. Gimpe. Ontuuse,\nNalunga yatuuka Jjuuko.\n28. Mpa omuwendo gw’ennyingo ogukoze ebigambo bino: Okuliisa ebijanjaalo empiso. O – ku – lii- sa – e- bi- ja- njaa- lolo- e- mpi- so = 12.\n29. Omulangira Muteesa bwe yali e Buddo yasuzibwanga wa muminsane Omuzungu.\nMpa amannya ge. Rev. H. M. Grace.\n30. Mpa ekisoko ekitegeeza nti mwagenze okutuuka mwasanze bamaliriza bwe bati okulya.\nMwasanze galinnya olunnyo.\n31. Mu lulimi lw’abavubi mulimu ekigambo olutiba. Kitegeeza ki? Ekibajje/ ekintu kye beeyambisa okusena amazzi mu lyato.\n32. Mu bitooke mulimu ekitooke ekiyitibwa ngumba. Kuba kya ngeri ki? Mbidde.\n33. Okukaaba kw’ejjenje kuwe erinnya.\n34. Koyi koyi: Ddi entamu lw’eba n’amatu?\n35. Maliriza olugero luno: Afuna ebingi………\n36. Ekisoko kino kitegeeza ki: Okwetema engalike?\nKukyusa ebyo by’obadde osazeewo okukola.\n37. Kayima ye w’essaza Mawokota. Erinnya eryo lyava ku Mulangira. Mpa amannya ge\n. Kayima Mpadwa.\n38. Alabirira ebyalo bya Nnamasole aweebwa linnya ki?\nKatikkiro w’ebyalo bya Nnamasole.\n39. Abaganda bakkiriza nti n’ebiwuka birina bba waabyo.\nMpa bba w’ebiwuka byonna.\n40. Mpa obutoffaali obukoze ekigambo kino: Eddiba.\nE – li- liba .\n41. Mu lugero Bwali Butamanya olwa M.B. Nsimbi, mulimu omukazi awasa Kasolo.\nMpa erinnya lye. Ndibassa.\n42. Kabaka Kayemba yasibukako enjogera ekozesebwa ku muntu atayagala kulabulwa. Gimpe.\nKayemba nnantabuulirirwa alisaabala obw’ebbumba.\n43. Mpa omuwendo gw’ennyingo ogukoze ebigambo bino: Ekyekango tekimanya muzira.\nE – kye- ka- ngo – te- ki-ma- nyamu- zi -ra =11.\n44. Muteesa bwe yali asoma e Buddo, yaweebwa omusomesa ow’enjawulo. Mpa erinnya ly’omusomesa ono.\n45. Mpa ekisoko ekitegeeza nti mwagenze okudda nga mukooye nnyo nga n’enjala ebaluma.\nNg’ow’embwa babalaga mulage.\nJanuary 3, 2010 at 1:54 am #25781\nWano omwana we bamukubira ekiyina\nKyajja na mukoka ne kiryoka kimera e Ngunda\nObunaanyuma obulabira ku nyaniriza\nTutuuse mu lyaffe e Demeezi.\nWeekiina nga ow’ettulu akiika embuga\nNti bakira omwami ayogera nga musimbye abiri\nMu nnyindo temugenda nnwe bbiri\nMu Ssemateeka wa 1962 waliwo ebitundu bya Uganda ebyakkirizibwa okuba n’enfuga eya Federo,mpaayo bisatu.\nBuganda,Bunyoro ne Tooro.\nDdamu kituufu oba si kituufu\nKawumpuli bulwadde si Lubaale\nOmutaka Mirimu atuula mu ssaza ki\nOno ye mutaka we Mbuule\nOno omukyala bw’afumba by’afumba tebiva mu ffumbiro,ow’engeri eno bayinza okumuyita luku lutokota oba….\nEkikukulu nakyo kyekimu ku bintu omujoona kyeyeenyumirizaamu.Kye ki?\nOmuti ogweyambisibwa mu lyaato okutabula mu mwenge\nOmwana wa Jjajjaawo omuwala osobola okumuyita\nMwana muwala oyo mu kweyagala obw’enkoko budda ku bbali,obuki?\nObulago bw’enkoko obutasibwamu muguwa\nBali mu kwagalana emikono gidda ku bbali,emikono gyolesa gitya okwagalana?\nEmikono mu kunaaba ogumu gunaaza gunnaagwo.\nOmuti guta makoola\nWayinga nnyo okubeera omutaka w’e Ssumbwe. Bw’oba omutaka ono omumanyi, kiki kye weevumwako\nKweyingiza mu bitali bibyo oba ebitakukwatako\nMwattu senga ennyama eyo tugende, olwo bw’obeera okolaki\nKutema ng’ova ku nsikya n’okiikirira ku lukizi okutuuka ku mukira.\nNakato anaaza mwana kyogero, emboozi eyo ntuufu oba nkyamu, bw’eba nkyamu gitereeze\nNakato anyiga mwana kyogero\nAbawanuuza obulungi bagamba nti omwana omuwere bw’aba anaazibwa si kirungi kusookera ku mutwe, olw’okutya nti kino kiyinza okubeerawo, ekiki\nOmwana ayinza okuba ow’omutwe omunene\nEnte erina kyatiiti ate olwo ye omulyammere;\nKikolwa kya kussa nva ku mmere ng’eyisizza akakka, kikolwa ki ekyo\nNkusalidde ga nkolwa; enkolwa kye ki?\nGe mazzi okugatabikamu omunnyo.\nJanuary 3, 2010 at 2:58 am #25782\nMonday, 07 December 2009 15:11\nMpa amakulu ga bino mu lulimi olukozesebwa abalunnyanja; Entweetwe, Ensenda, Amabibi.\n-Enteetwe y’empewo eva eryato mu maaso, Ensenda y’empewo eriva emabega gye liva ate\nAmabibi ge mayengo agakuba eryato mu bukiikakiika.\nNabukalu genda ong’ambire omukyala oli nti atudde mu menvu. Yabadde amugamba ki?\n-Nti atudde bubi akunamye.\n. Empuliiru ggyako ennukuta ssatu (3) ku nsanda yaakyo okiwe amakulu.\n-Mukudduulu ogweyambisibwa abasajja abalunyanja okukola bye bakola naye nga babikola ku bannaabwe.\nMuwala – Mulenzi, Waggulu-Wansi, Kitangaala-Kizikiza, Lejjalejja……….\nMukoddomi wa mwannyina wa maama wo omuyita otya?\nOmusumikizi n’omusumisi mu kwabya olumbe bombi baliko emirimu gye bakola.\nYe abaffe, omusumisi akola mulimu ki?\n-Gwa kulaga musika ng’amwambaza ekituttwa.\nAbawala babiri baabadde batambula ne balaba akapapula ka ssente ak’e 5,000/-, omu yasoose n’atya okukalonda kyokka munne n’amugamba nti bakatwale bakagezese mu magezi ga bajjajjaffe. Baabadde bazitwala kuzigezesa mu kimera ki?\n– Mu Luwoko.\nYawula wakati w’okwayira n’okusibikira.\n-Okwayira kuleka nsolo waka n’ogisakirira at Okusibukira kwe kusimbuliza embuzi.\nKu ssaawa 12:00 ez’akawu-ngeezi bagamba nti enjuba ekkiridde ewa Kiwalabye, bw’ataba Kiwalabye aba mukazi. Mukazi ki?\nBwe bakugamba nti otunula mpwangali bakugeraageranya ku ki? Mpaayo bisatu.\n-Ng’embwa esudde ekyuma, ng’akaabira gw’atalabangako, ng’omukoleze amazeewo.\nAmalaalo oba ebiggya by’ateekebwangako amayinja. Omuganda agayita atya?\nAkiika embuga amala kweteesa, Obusiro tebutuukibwako. Obusiro kye ki?\n-Okuwanama oba Nabunya.\nMu nsawo temwaba-dde kintu, yabadde nkalu be ppe. Be ppe kikozese emirundi esatu.\n-Ppe, Ppe ppe ne ppe pperere.\nOmuceere n’obulo bwe busesema buba bubaze nnyo naye ate omuwemba tetugamba nti gusesemye tugamba tutya?\nZannyisa empandiika y’ekigambo gatta oddemu emboozi eyo naye nga ogikontanya.\nZino ezitatwalibwa ku buko zirina amannya agawerako, mpaayo mukaaga.\n-Entula, entaligita, enjagi, munyogozangalo n’entagabwa.\nEmyezi gyonna 12 tugyawulira ku mannya wamu n’ennaku gye girina, egimu giweza ennaku 30, endala 29. Emyezi egiweza ennaku 28 ne 29 giri emeka.\n-12 kubanga emyezi gyonna mu mwaka giweza ennaku ezo.\nTta tta tta tta ng’omwana w’omufu asaba ow’omulamu olubugo. Tandika olugero olwo.\nMu Buganda tulina emiti mingi naye omuti gwe tuyita enkwekyembu gwe gufaanana gutya?\n-Omutuba ogumera mu lutobazzi.\nLuboggola Simba n’egamba nti Ffe mwe mwe ffe, ate engule ya Simba…?\n-Omutwe gwo gwe gukweyimirira.\nJanuary 18, 2010 at 3:25 am #25893\nOlulagala olusibwamu enkoko egenda ku buko luyitibwa lutya?\nBya Medadi ssentanda\n1. Akakopo ako olwakataddemu caayi ne kaatika omulundi gumu be ………..\n2. Ebisagazi ebito biyitibwa bitya? …………\n3. Ekitongole ekyavunaanyizibwanga ku kugumbulula abakozi b’ebikolobero mu Buganda kyayitibwanga……….\n4. Olulagala olusibwamu enkoko egenda ku buko luyitibwa lutya? ……….\n5. Olulagala oluteekebwa mu ntamu omuli amazzi galeme kuyiika ng’ogeetisse, luyitibwa lutya? ……………\n6. Ekikolwa eky’okuddaabiriza ebita ebyatise kiyitibwa kitya? ……….\n7. Eddaala lye beeyambisa okuyimbula omutuba lissibwako enkata eyitibwa………\n8. Empandiika y’olulimi Oluganda entongole gye tugoberera kati yatongozebwa ddi? ………\n9. Ebisigo by’ekita Omuganda abiyita………\n10. Ekikolwa eky’okutwala ente mu kifo mwe zinywera amazzi, kiyitibwa kitya? ……………\n11. Erinnya eddala eriyitibwa “Nkokonkulu” lye liruwa? ………….\n12. Mu Buganda, kigambibwa nti kizira Mukamwana okukwasa Ssezaala we ekintu kyonna mu ngalo. Naye, kiki kyokka ky’akkirizibwa okumukwasa? …………….\n13. Essubi erisalibwa olw’okubikka olusuku, Omuganda aliyita atya? ………………\n14. Mu Buganda, kigambibwa okuba nga kizira okukwata mu kiseke kya kizibwe wo. Wabula nti bw’oba oyagala okumukwatamu, ofuna ekimu ku bintu ebibiri. Bye biruwa? ……………\n15. Endagala ze baaliirira mu nvubo y’ekiswa olw’okuttiramu enswa, ziyitibwa zitya? ……..….\n16. Erinnya eddala eriyitibwa ebikata bya lumonde ………….\n17. Mu Luganda olutuufu, embwa bw’eba olubuto eyogerwako nti ……..…. 18. Ekisinde ente mwe ziyita okugenda okunywa amazzi kiyitibwa kitya?………………\n19. Essubi eriserekebwa ku nju bwe likaddiwa liyitibwa litya?\n20. Olulagala bassenga lwe beesiba nga bafiiriddwa mwannyinaabwe luwe erinnya? ……….


Abakristaayo balowoozaki ku kunywa sigala? Okunywa sigala kibi?\nBayibuli teyogera butereevu ku kunywa sigala. Wabula waliwo enkola ezisobola okukozesebwa okumanya ensonga eno ey’okunywa sigala. Okusokera ddala, Bayibuli etugaana okukkiriza emiribi gyaffe okufugibwa ekintu kyonna. “ Byonna birungi gye ndi; naye byonna tebinsaanira. Byonna birungi gye ndi; naye nze sigenda kufugibwanga kyonna kyonna.”(1 Abakkolinso 6:12). Okunywa sigala tekyegaanika kukwata era kuzibu okuvaako. Mu maaso eyo tugambibwa nti, Oba temumanyi ng'omubiri gwammwe ye yeekaalu y'Omwoyo Omutukuvu ali mu mmwe, gwe mulina eyava eri Katonda? nammwe temuli ku bwammwe; kubanga mwagulibwa na muwendo: kale mugulumizenga Katonda mu mubiri gwammwe” (1 Abakkolinso 6:19-20). Okunywa sigala kyabulabe eri obulamu bwo era kumanyiddwa okulwaaza amawugwe n’omutima.\nDdala okunywa sigala kisoboka okuba “eky’omugaso” (1 Abakkolinso 6:12)? Okunywa sigala kusobola okwogerwako ng’okuwa okuwa Katonda ekitiibwa n’omubiri gwo(1 Abakkolinso 6:20) ? Omuntu ddala asobola okunywa sigala olw’ekitiibwa kya Katonda ( 1 Abakkolinso 10:31)? Tukkiriza nti ekyokuddamu eri ebibuuzo bino byonna kiri “nedda!.” Olw’ensonga eyo, tukkiriza nti okunywa sigala kibi, era tekirina kukolebwa abakkiriza mu Yesu.\nAbamu bagaana ennsonga eno nga basonga ku mazima nti abantu bangi balya emere etali nongoofu, era nga gusobola okuba omuze era nga nakyo kikyamu eri omubiri. Ng’ekyokulabirako, abantu bangi tebasobola kukola kintu kyonna nga tebanywedde ku kaawa kumakya. Newankubadde kino kituufu, kiretera kitya okunywa sigala okuba okutuufu? Tukkiriza nti Abakkiriza balina okwewala okulya enyo ekitasaanidde wamu n’okulya emeere etali nongoofu. Yye, Abakristaayo bananfuuzi ebiseera ebimu kubanga bakkiriza ekibi ekimu ate nebagaana ekirala, wabula kino nakyo tekiretera kunywa kigala kuba nti kuweesa Katonda ekitiibwa.\nEndowooza endala awakanya obutanywa sigala eri nti, abasajja banji aba Katonda baali banyi ba taaba, ng’omubuulizi w’enjiri omubaptist C.H Spurgeon (soma C. H. Sipagiyoni). Era tetukkirza nti empoza eno erinamu egumba. Tukkiriza nti Sipagiyoni yali mukyamu okunywa sigala. Ddala yali musajja wa Katonda era nga mubuulizi wa njiri omulungi? Mazima! Kino ddala kifuula ebikolwa bye byonna okuba ebiweesa Katonda ekitiibwa? Nedda.\nMu kugamba nt okunywa sigala kikyamu, tetugamba nti abanywi ba sigala bonna si balokole. Waliwo abakkiriza bangi mu Yesu Kristu abanywa sigala. Okunywa sigala tekulemesa muntu yenna kuba mulukole. Era tekuleteera muntu yenna kufiirwa bulokole. Okunwa sigala nakwo kusonyiyibwa ng’ebibi ebirala byonna, oba nga kukolebwa omuntu akyuuka okufuuka omukristaayo oba Omukristaayo eyenenya ebibi bye eri Katonda. (1 Yokaana 1:9). Mu Kaseera kekamu, tukkiriza nti okunywa sigala kibi ekirina okulekebwa era nga Katonda okuyambye, ekirina okuwangulwa.


Gavumenti ya Rwanda ezeemu okuggala ensalo e Katuna. – Watchdog Uganda\nNGA wakayita ennaku 14 Gavumenti ya Rwanda nga egguddewo ensalo e Katuna, ate ezeemu n’eziggala.\nKinajjukirwa nti nga 10 omwezi gwomukaaga omwaka guno ekitongole kya Rwanda ekivunanyizibwa ku kusolooza omusolo ki Rwanda Revenue Authority kyalangirira nga booda bwegguddwa okusobozesa ebimotoka ebinene okusala ensalao bitwale ebyamaguzi munda mu ggwanga lyabwe, nga kino kyali kya kukolebwa okumala ssabiiti 2 zokka.\nEra ennaku zino olwaweddeyo ku ssande ab’obuyinza mu Ggwanga lya Rwanda basazeewo okuddamu okuggala ensalo nga bwe baali bakitegese, era nga kilowozebwa nti kandiba akagenderere okuddamu okugiggalira ddala nga bwe baakola mu mwezi gw’okubiri.\nWabula bino byonna bibaddewo naye nga Gavumenti zombiriri tezivangayo kwogera ku wa webatusizza nteseganya zaabwe okusobola okumalawo obutakkaanya obuliwo.\nYadde nga enslo zino zibadde zaggulwa naye abamu ku basubuzi be twogeddeko nabo batutegezezza nti era babadde basanga obuzibu okusala okudda e Rwanda ne mu Uganda.\nOlwaleero akatale akatera okubaayo aka buli saabiiti akamanyiddwanga World Market keetabyemu abantu batono nnyo, olw’okuba abantu abasing okugulamu ebintu baba bava Rwanda ate nga ensalo zikyali nsibe\nQuick facts about President Museveni's visit to China


Abaana basinga kuyigira ku bikolwa bya muzadde\nAbaana basinga kuyigira ku bazadde mu bye boogera ne bye bakola.\nAbaana abamu bafuna emize abazadde gye banenyeza abasomesa ku masomero ne batamanya nti be basooka mu kubayigiriza nga bayita mu bye boogera n'e bye bakola.\nAbakugu mu by'abaana bagamba nti, omuzadde oba omuntu yenna abeela n'abaana alina okwegendereza ebintu by'akola, by'ayambala ne by'ayogera nga waliwo abaana.\nPaul Nyende, omukugu mu by'abaana agamba nti omwana buli lw'alaba omuzadde nga yeeyisa mu ngeri yonna amanya nti naye asobola okweyisa bw'atyo naye ng'amukoppa.\nEnsonga lwaki osaanye okweyisa obulungi mu baana\nKiwa omwana engeri entuufu ey'okweyisaamu. Omuzadde buli lw'akola ebintu ebirungi eri omwana we, omwana amwenyumirizaamu era n'akola ebintu abalala bye basiima. Kino kimuleetera okusiimibwa abo b'abeeramu era omwana oyo ne yeenyumiriza mu bazadde be.\nAbaana ab'emyaka nga gino bakwata buli kye balaba ne kye bawulira. Wano Musa Mukiibi, Martha Nansamba, Lillian Nantaba, Bill Tumwine, Richard Mukambwe ne Johnson Bwire nga basanyufu.\nOmwana wo omwenyumirizaamu. Ronald Balisanyuka, akolagana n'abaana agamba nti omuzadde aliwo nga kabona eri omwana era nga buli lwe yeeyisa obulungi n'alagira omwana okukola kye kimu mu bantu omwana akopa ekyo kyennyini.\nOmwana ono eneeyisa ye emuyamba okukola emikwano emirungi era n'akola ebintu ebisanyusa omuzadde. Kino kiwa omuzadde essanyu.\nOmwanawo tatera kufuna bizibu.\nBalisanyuka agamba nti, ebiseera ebisinga abaana abeeyisa obulungi tebafuna buzibu era nga lwe babufuna buli omu afaayo okumanya kwe kivudde. Naye abaana abakopperera emize okuva mu bye balaba mu bazadde, bafuna obuzibu. Bano be bagobwa mu masomero, be beegatta mu bibinja ebimenyi by'amateeka ne basibwa n'ebirala.\nsylvia Kusasira with the father Reveland Richard Muwanguzi\nOmwana owe mpiisa ayagalwa baane(Musa Mukiibi Martha Nansamba Lillian NantambaBill tumwine Richard Mukambwe ne Johnson Bwire_.JPG


CID Ekutte Omusajja Abadde Afera Abantu - Radio Simba - Ennene\nCID ekutte omusajja abadde afera abantu\nEkitongole kya Uganda Police Force ekikola ku kunoonyereza ku misango ekya Directorate of Criminal Investigations (CID) olunaku lw’eggulo kyakutte Omoko Emmanuel Ricky 32, ku bigambibwa nti abadde yenyigira mukujja ku bantu ssente nga yeyita kyatali. Nga 5-June Opio Vincent Otok yavaayo neyemulugunya nti Omoko nga yeyita omusirikale wa Poliisi akola ku kitebe kya CID yamuggyako 1,965,000/= nga amusuubizza okumutaasa obutatwalibwa mu kakiiko akanoonyereza ku bukenuzi n’obuli bw’enguzi aka Anti Corruption Unit – State House Uganda.\nOpio yali wakulabikako mu Kakiiko kano okuyamba okunoonyereza kubigambibwa nti Kkampuni ye epangisa emotoka n’okuyamba mu ntambula yakozesebwa mu mivuyo gy’obukenuzi n’obulyake oguvunaanibwa eyali Town Clerk wa Nansana Otwok Jimmy.\nOmoko yamuweebwa Counsel Kibwanga Makmot mu maka ge agasangibwa mu Minister’s village e Ntinda oluvannyuma lw’okumamatiza nti yali wakumuyamba.\nOno okukwatibwa yabadde agenze kukima nsimbi ndala olw’okutgeeza nti yabadde yetaaga ssente okwongera okukola ku nsonga eyo nga kwatadde n’okumutiisatiisa era nga bamukwatidde Kinawataka mu Divizoni y’e Nakawa.\nMukumonooyerezaako kyazuuliddwa nti Omoko Emmanuel Rick yali musirikale wa Poliisi eyagyeyungako mu 2015 era nafuluma nga Probationer Police Constable mu 2017 wabula mu 2018 nadduka mu Poliisi olw’emisango gyeyalina emingi okwali n’okufera obukadde 60 okuva ku musirikale w’eggye lya Uganda Peoples’ Defence Forces – UPDF.


Bukedde Online - Omulamuzi Kavuma aweereddwa mbale okwewozaako mu gw'okubba ettaka\nAbaakuba aba Besigye kkooti ebawadde ebibonerezo bikakali\nKKOOTI Enkulu eragidde omulamuzi era omumyuka wa Ssaabalamuzi Steven Kavuma yeewozeeko ku by’okubba ettaka lya Johh Ssentongo eribalirirwamu obukadde 200.\nEkiragiro kino kiyisiddwa amyuka omuwandiisi wa kkooti ekola ku nsonga z’ettaka Esther Nambayo n’alagira Kavuma okwewozaako ku musango guno mu nnaku 15.\nEttaka eritwazizza Omulamuzi Kavuma mu kkooti liri Makindye mu Kizungu Zooni ku poloti 1257 ne 1258.\nSsentongo agamba nti yagula ettaka lino ku Obed Kabagambe mu December 2008 n’awandiikira Buganda Land Board ng’asaba liizi kyokka oluvannyuma mu March 2016 yagenda okulaba ng’abantu batandise okuzimba mu ttaka lye nga bataddemu n’akapande okwali ennamba y’essimu nga kaliko n’ebigambo ebigaana abantu abalala okusaalimbiramu.\nAgamba nti bwe yakuba ku nnamba eyali ku kapande omulamuzi Kavuma ye yagikwata n’amuyita mu ofiisi ye.\nSsentongo annyonnyola nti, ng’amaze okwogera ne Kavuma era ng’amulaze n’endagaano kwe yagulira ettaka lino, Kavuma ate yagenda ku poliisi e Makindye n’amuggulako omusango gw’okusaalimbira mu ttaka lye era ne bamusiba era n’okutuusa kati akyeyanjula ku poliisi olw’ettaka lye yagula.\nAgamba nti omulamuzi Kavuma kati ettaka alikuumya ba mmundu era n’abazimbi baatandika dda okusima omusingi nga kw’otadde n’okuteekako obupande obugamba nti, “Tewali poloti zitundwa ku ttaka lino, weekuume ababbi n’abafere’.\nSsentongo ng’ayita mu balooya be aba M/s KGN Advocates asabye kkooti eyise ekiragiro ekigaana omulamuzi Kavuma okuteeka enkulaakulana yonna ku ttaka lino okutuusa ng’omusango guwedde era n’ettaka lino kkooti erimugobeko.\nAbaseminaariyo bafunye emiruka\n13 babawadde emiruka\nMulwanirire eddembe lyâ€™abantu - Dr. Lwanga


Bukedde Online - Liigi ya Rugby etuuse w'enyumira\nEthopian Airline edduukiridde aba USPA\nAbazannyi ba Rugby nga battuunka\nEbivudde mu liigi ya Rugby: Betway Kobs 23 Pirates 08 Rhino 28 Rams 17 Entebbe Mongers 10 Hima Heathens 33 Sailors 64 Impis 00 Oluzannya lwa liigi ya Rugby wakati wakatiwa Betway Kobs ne Pirates kata luleme kuggwa abazannyi bwe beesonye ebikonde ng’ensitaano ekutte wansi ne waggulu okukkakkana nga ddiifiri Davis Anguyo afuumudde Ivan Magomu owa Pirates ne Cyrus Watumu owa Kobs ku kisaawe.\nKobs yawangudde Pirates kububonero 23-08 wakati w’obunkenke obwatuusizza n’abawagizi okwesogga ekisaawe okutaasa abazannyi bano bennyini okwagala okwekuba. Abazannyi ba Pirates bakira bacoomera ddiifiri nti yalidde kwe kukwata aba Kobs ne’ekyatika wabula bwe yabuuziddwa n’anenya abazannyi ab’effujjo abatassa kitibwa mu ddiifiri naddala aba Pirates.\nGuno gwabadde ku kisaawe kya Legends okumpi n’eddwaliro lya Naguru era ng’abantu bangi beeyiye ku kisaawe okuno okulaba omupiira guno ogwabadde gwogeddwako nga ogwa kaasammeeme. Mu guno, Davis Kiwalabye owa Kobs ye yalondeddwa ku buzannyi bw’olunaku. Mu gwazzeewo ku kisaawe kino, Rhino yavudde mabega okukuba Rams esingamu abasawo b’e\nMulago ku bubonero 23-17. Gwakyuse abasawo bakulembedde kububonero 14-11. Mu gwazannyiddwa e Ntebe, aba Heathens baajoogedde Mongers ku butaka ne babakuba ku bubonero 33-10. Ate ku kisaawe kya Kyadondo, Stallions yakubye Impis ku bubonero 64-00.\nLiigi eddaku ku Lwokutaano ng’abanene, Kobs ne Heathens bakwataganira ku kisaawe kya Legends era omuwanguzi ajja kuba ng’ayerudde emikisa gy’okuwangula ekikopo kya liigi.\nEbivudde mu liigi ya Rugby: Betway Kobs 23 Pirates 08 Rhino 28 Rams 17 Entebbe Mongers 10 Hima Heathens 33 Sailors 64 Impis 00 Oluzannya lwa liigi ya Rugby wakati wakatiwa Betway Kobs ne Pirates kata luleme kuggwa abazannyi bwe beesonye ebikonde ng’ensitaano ekutte wansi ne waggulu okukkakkana nga ddiifiri Davis Anguyo afuumudde Ivan Magomu owa Pirates ne Cyrus Watumu owa Kobs ku kisaawe. Kobs yawangudde Pirates kububonero 23-08 wakati w’obunkenke obwatuusizza n’abawagizi okwesogga ekisaawe okutaasa abazannyi bano bennyini okwagala okwekuba. Abazannyi ba Pirates bakira bacoomera ddiifiri nti yalidde kwe kukwata aba Kobs ne’ekyatika wabula bwe yabuuziddwa n’anenya abazannyi ab’effujjo abatassa kitibwa mu ddiifiri naddala aba Pirates. Guno gwabadde ku kisaawe kya Legends okumpi n’eddwaliro lya Naguru era ng’abantu bangi beeyiye ku kisaawe okuno okulaba omupiira guno ogwabadde gwogeddwako nga ogwa kaasammeeme. Mu guno, Davis Kiwalabye owa Kobs ye yalondeddwa ku buzannyi bw’olunaku. Mu gwazzeewo ku kisaawe kino, Rhino yavudde mabega okukuba Rams esingamu abasawo b’e Mulago ku bubonero 23-17. Gwakyuse abasawo bakulembedde kububonero 14-11. Mu gwazannyiddwa e Ntebe, aba Heathens baajoogedde Mongers ku butaka ne babakuba ku bubonero 33-10. Ate ku kisaawe kya Kyadondo, Stallions yakubye Impis ku bubonero 64-00. Liigi eddaku ku Lwokutaano ng’abanene, Kobs ne Heathens bakwataganira ku kisaawe kya Legends era omuwanguzi ajja kuba ng’ayerudde emikisa gy’okuwangula ekikopo kya liigi.\nLiigi ya Rugby ezzeemu


Bukedde Online - Omubaka Ssebulime akawang'amudde! 'Ebya Babirye byaggwa kati nnoonya mukazi mulala'\nEbya Jomayi bibi! Asiba bikutuka, alwana kutaasa mmaali ye\nEbipya bizuuse ku muliro gwa Gayaza High\nEYALI bba wa Judith Babirye agenze mu balonzi e Buikwe n’abategeeza nti; Ebya Babirye byaggwa, kati nnoonya mukazi mulala.\nSsebulime ng’ayogera eri abatuuze.\nPaul Musoke Ssebulime nga y'akiikirira Buikwe North yavuddeyo ne yeerangirira mu lubu lw'abasajja abakyanoonya abakazi ab'okuwasa. Ssebulime yategeezezza nti ye musajja era alina okusajjalaata.\nYagasseeko nti tagattibwangako mpeta ne mubaka munne Judith Babirye, wabula yamwanjula bwanjuzi era talina kimukugira kufuna mukyala mulala.\nSsebulime eyabadde mu ssuuti yassizza abalonzi enseko bwe yabategeezezza nti musajja ali ‘potebo' era ng'amannya ge kati bamuyita Paul Potebo n'agattako nti akyali mbooko era asaza kimu nga kabiriiti.\nYakyukidde abasajja n'abagamba nti kimanyiddwa nti obulungi bw'omusajja buba mu nsawo n'asekerera abataleka za kameeza kyokka ne basanga enkoko n'ennyama nga bakyala baabwe babifumbye. "Abagamba nti nnawasa, mukimanye nti omusajja alina ebbeetu okusajjalaata.\nEkirala gwe nnawasa yali mwannyinaze? Kale gwe kiruma akwate w'akwata oba kale atakolangako ku bwenzi oba atayendangako ajje gyendi mmuwe emitwalo etaano," Paul Ssebulime bwe yagambye.\nSsebulime yabadde asisinkanye abalonzi era abatuuze b'oku byalo okuli Nava, Mukwanya ne Kyabaggu mu divizoni y'e Njeru mu disitulikiti ye Buikwe n'ekigendererwa eky'okulongoosa oluzzi olumanyiddwa nga Nava era ono yasoose kwambalira Basiraamu abaamummye emizindaalo okwogerako eri abalonzi be ku bulamu bwe gye butambulamu ssaako n'ettu lye yabadde abeetikkidde.\nSsebulime ng'ayogera eri abatuuze.\nYayambalidde n'abakulembeze abaamuvumirira ne mubaka munne Judith Babirye nga bwe beewasa kye yayise ehhambo n'agamba nti baatuuka n'okubitegeeza omukulembeze w'eggwanga bwe yajja e Njeru omwaka oguwedde okutongoza amakolero.\nYawadde abavubuka akakadde kamu n'abakyala akakadde kamu. Omulamuzi Olive Kazaarwe Mukwaya yagattulula ababaka Judith Babirye ne Musoke Sebulime gye buvuddeko nga yeesigama ku nsonga ezaaweebwa Ssebulime nti okuva bwe baafumbiriganwa yeegatta ne Babirye mu nsonga z'abafumbo emirundi egibalirwa ku ngalo ate nga Babirye akikola kw'olwo lwokka ye lw'ayagadde.\nBaabeera bombi okumala emyezi ebiri egyawera mu August 2018. Babirye yava awaka okumala emyezi ebiri n'akomawo nga December 1, 2018.\nKyokka awaka yamalawo ennaku ntono n'agenda nga December 22, 2018. Okuva olwo Babirye teyadda wa Ssebulime.\nSsebulime yagamba nti Babirye yali tamwesiga nga yatuuka n'okumwekengera nti ayinza okuganza muwala we gwe yamusanga naye.\nYagaananga muwala we okusula awaka ng'ajja misana akawungeezi n'agenda nga Babirye agamba nti Sebulime ayinza okumuganza.\nYamugobako emikwano gye yamusanga nagyo ng'atya nti abamu ajja kubaganza. Ate ne Babirye bwe yava awaka teyaddayo kumuwuliza, teyafaayo kumubuulira gy'ali, teyamukubira ku ssimu wadde okumuwandiikira obubaka ku ssimu oba okumutumira omuntu.\nMusoke Ssebulime alina omukyala Nnalongo Lukia eyalaajana ennyo Jidith Babirye we yali atwalira bba era gye buvuddeko omukyala yalaga nga baddihhanye.\nEmpeta za bba wa Judith Babirye zewunyisizza abalonzi\nBba wa Judith Babirye yeewozezzaako ku by'okubba ettaka lya Gavumenti\nKaadi eyita abagenyi mu kwanjula kwa Judith Babirye teyogera kifo\nAkafuba kankwata mu magumba\nEbizimba mu baana


Emizannyo | Dembe FM 90.4 - Part 4\nEmpaka zamasaza ga Buganda zitongozebwa leero ku Bulange. Katikiro wa Buganda owek.JB Walusimbi asabye abawagizi okweyisa obulungi nokukomya effujjo kubisaawe era asabye ne team ezigenda okuzanya empaka zino ,okwolesa omupiira nomutindo omulungi. Yo company ya Gal Sports Betting ewaddeyo emipiira 100 eri team […]\nOmuwuzi Jamirah asiimiddwa\nOmuwuzi, Jamirah Lukunse alondeddwa nga munnabyamizannyo w’emyezi gw’okuna. Omuwala ono ow’emyaka 16 ayiseemu nga tewali kuvuganya ne bannabyamizannyo abalala abasiimiddwa. Abalala kuliko Ronald Mugula eyawangula empaka z’ebikonde omwezi oguwedde\nEmpaka zomupiira ogwebigere azamasomero ga siniya eza copa cocacola zgyidwaako akawuuwo olwaaleero wali e kabala. Amasomero 57 gaamaze dda okutuuka ku somero lya kigezi high school nga omukolo omutongole oguzigulawo gwasaawa munaana ezemisana. Okusinziira ku mukwanaganya wempaka zino Kennedy Mutenyo ,amasomero gano bwegaatuukiriza ebisaanyizo . Empaka […]\nOluvanyuma lwa sabiiti ttaano ng’ekisaawe kye Nakivubo kigaddwa, kyaddaki kiguddwaawo Ab’ekitongole ekiwooza ekya Uganda Revenue authority bategeraganye n’abaddukanya ekisaawe kino era nga kigguddwaaow Abe Nakivubo bawaddeyo obukadde 50 awamu n’okusasula ba wanyondo aba Ismba speed auctioneers Manager w’ekiwsaawe kino, Ivan Lubega agamba […]\nBwoba omanyi nti oli diifiri wa mupiira nga omupiira ogufuuwa matankane, weegendereze. Mu Indonesia omuzanyi womupiira akubye diifiri namujjamu erinyo lwakugaba penati mungeri yamncoolo. Pieter Rumaropen, yaakubye diifiri Wasit Muhaimin enguumi olwobusungu lwakugaba penati era tiimu ye newangulwa. Wabula ref naye tanywa guteeka, asoose […]\nAbesimbyewo kubukulembeze bwomuzanyo gwebikonde,bamaze okukola ebigezo byolulimi nga okulonda tekunabaawo. Mubesimbyewo kubwa sentebe kwekuli Godfrey Nyakana ne Sam Lukanga era nga okulonda kuno kwalamukaaga lwa week eno nga 27th e Lugogo. Ye Gulu Wassajja owa Kololo boxing club nga ono yemutabani womugenzi Ben Ggulu, teyafunye […]


URA FC olukubiddwa ttiimu y’abaana (KJT) mu Uganda Cup, omutendesi Paul Nkata n’anyiigirawo n’afuumuula abazannyi 8.\nMu Uganda Cup URA 0-1 KJT\nKu Ssande, ttiimu y’abaana eya KJT yalumbye URA ewaayo e Namboole n’egikuba ggoolo 1-0 mu mpaka za Uganda Cup ekyaleese Nkata emitaafu.\nNkata, eyasikira Ibrahim Kirya omwezi gumu emabega, emipiira ebiri gye yaakabeera ku katebe ka ttiimu eno (ng’egya Mapinduzi Cup e Zanzibar tegiriiko), akubiddwa era agamba nti ekyamuleesa kulinnyisa mutindo gwa ttiimu ng’alina okweggyako abazannyi bassemugayaavu.\nMu kaseera kano, URA eri mu kifo kyamusanvu mu liigi y’eggwanga era gye buvuddeko Nkata yategeezezza nti ttiimu ye terina mbavu zivuganya ku kikopo sizoni eno wabula alwana kuzzaawo kitiibwa kyayo.\nMu kitundu kya liigi ekisooka, URA yawangudde emipiira 5 gyokka ku 15 wabula Kirya eyaliwo mu kutandika liigi yayanjula abazannyi 10 be yagamba nti bagenda kumuwangulira ebikopo (liigi ne Uganda Cup).\nAbazannyi abaagobeddwa kuliko; Julius Ntambi, Sam Ssekitto, Simon Okwi, Cleo Ssettuba, Bokota Lubama, Robert Mokongotya, Denis Kamanzi ne Henry Kisekka era abamu ebbaluwa zaabwe bazirina okusobola okunoonya ttiimu mwe banaazannyira ekitundu kya liigi ekyokubiri.\nManeja wa ttiimu eno, Godfrey Masozi yakakasizza okugobwa kw’abazannyi bano n’agamba nti baakizudde nga tebakyalina kye bayinza kwongera ku ttiimu yaabwe mu kaseera nga bagizimba kudda ku ntikko esobole okuwangula ebikopo.\n“Okubeera n’abazannyi abangi nga tebali ku mutindo tegigasa, era ekisinga kya kubeggyako n’ofuna abasobola okusitula n’okutuukiriza ebigendererwa bya ttiimu," Masozi bwe yategeezezza n'agamba nti baagala kuddamu kufuula URA ttiimu empanguzi nga bwe batyo balina okufuna abazannyi abanaasobola okukikola.\nAkatale k’okukyusakyusa abazannyi kakomekkerezebwa leero (Lwakusatu), kyokka Masozi bwe yabuuziddwa lwaki abazannyi babasazeeko ng’obudde buweddeyo, ekiyinza okubabeerera ekizibu okufuna ttiimu endala, yagambye nti baludde (abazannyi) nga bakimanyi nti tebagenda kuddamu kuzannyira URA.\nKisekka eyeegatta ku ttiimu eno ku ntandikwa ya sizoni eno ng’ava mu Binh Duong FC ey'e Vietnam, yagyabulidde n’agenda mu Gokulam Kerala FC eya Buyindi. Kisekka agenze ateebedde URA ggoolo 4 mu mipiira 10 gy’azannye.\nYeegattiddwaako Bokota naye eyaddukidde mu Musenze FC ey'ekibinja kya babinywera mu Rwanda, sso nga Mukongotya agenda kusindikibwa mu Mbarara City ku looni, ate Kamanzi azzibweyo mu SC Villa eyali ebamuwadde ku looni.\nBANO BE BEEGASSE KU URA\nGeoffrey Ssembatya, Charles Odeke, Kalama Debose ne Herman Wasswa be balindiridde okwanjulwa eri abawagizi ba URA oluvannyuma lw’okumaliriza emisoso gyonna egy’okubazannyira. Ssembatya tabadde na ttiimu ate Odeke ne Debose bavudde mu Water ne Kira Young eza Big League.\nWe bwazibidde eggulo (Lwakubiri), ng'abakungu ba URA bakyagezaako kufuna (ITC) ebbaluwa ya Wasswa okuva mu Lusaka Dynamos eya Mwebaze Zambia gy’abadde azannyira.


Azudde bbebi we nnyina gwe yabadde abbye\nObulippo Bugingo bw'ayolekedde mu kwawukan...\nOMULABIRIZI w'e Namirembe, Rt. Rev. WilberForce Kityo Luwalira avumiridde ababuulizi b'enjiri abatayagala kukola n'akuutira Abakristaayo okweggyamu obunafu bakole nnyo ensangi zino obudde baleme kubumalira mu kusaba kwokka n'okukoleramu ebitagasa.\nBino yabyogeredde mu lukung'aana lw'enjiri e Namirembe olwategekeddwa ekitongole ekibuulizi ky'enjiri ekikulemberwa Rev. Samuel Muwonge era ng'olukung'aana luno lwetabiddwaako abantu ab'enjawulo okwabadde Minisita Beti Namisango Kamya, sipiika w'olukiiko lwa Buganda, Patrick Luwagga Mugumbule, Ven Jonathan Kisawuzi nga ye Ssaabadinkoni w'e Ntebe, Ven. Godfrey Buwembo, Canon Benon Kityo n'abaweereza abalala.\nBp. Luwalira yennyamidde olw'abantu okulowooza nti bwe balokoka buli kimu kibeera kiwedde ne beerabira okukola emirimu egibayimirizaawo. Yakubirizza ababuulizi b'enjiri nti babuulire abantu enjiri ey'okukola.\nYagambye nti abalokole balina okunyweza ekigambo ky'okukola kuba omuntu asabiriza atama. Yayongedde n'akuutira abantu okukomya okwemanyiiza ebikolwa ebitali bya Bwakatonda omuli okuwemula, obwenzi n'obubbi kuba bijja kubatwala mu kuzikirira. Yakuutidde Abakristaayo okutya Katonda n'abawa ekyawandiikibwa ekya Timoseewo 4:7 n'agamba nti kino kijja kubayamba mu biro bino n'ebirijja nga batuuse mu Bwakabaka bwa Katonda.\nYavumiridde omuze abantu ogw'okwonoona amannya g'abalala nga bayita ku mikutu gya yintaneti. Ven Jonathan Kisawuzi yavumiridde abawasa abakazi abasukka mw'omu n'akuutira Abakristaayo okwewala okwonoona eri Katonda ng'omubala gw'Obulabirizi ogw'omwaka guno.\nRev. Samuel Muwonge akulira ekitongole ekibuulira enjiri e Namirembe yakuutidde abantu okukomya okuzanyisa Katonda nga bamugezesa obusungu bwe olw'ebikolwa ebitali bya butuukirivu bye bakola. Yakuutidde abantu okuteeka obulamu bwabwe eri Katonda n'ensonga zaabwe zonna kubanga Mukama talemererwa. Barbara Katende Kivumbi, omusomesa w'ebyobusuubuzi n'amateeka e Makerere yakubirizza abantu okukozesa ssente ze bafuna okwetandikirawo emirimu egy'enjawulo basobole okufuna ku ssente.\nYagambye nti ensonga ezisinga okutabula abafumbo ziva ku ssente n'akuutira abafumbo okuteekawo bizinensi y'amaka gaabwe kino kibayambe okufuna ssente ezimala era kikendeeze ku butabanguko mu maka. Yakuutidde ababuulizi b'enjiri okusomesa abantu okwekolera n'okuteekerateekera obulamu bwabwe obw'omu maaso.\nKatumba Wamala ayogedde ku ky'okukyusibwa mu Magye\nAggyeemu olubuto lw'emyezi 7 ebbujje n'alisuula mu mwala\nEngeri Trump gye yawanguddemu\nKiraabu zeetemyemu ku bya Mulindwa ne Kabenge, Biranze


Engeri gy’Oyambalamu Eweesa Katonda Ekitiibwa? | Ogw’Okusoma\nWeeyongere Okulwanirira Omukisa gwa Yakuwa\nOkulwanirira Amawulire Amalungi mu Mateeka\nEngeri gy’Oyambalamu Eweesa Katonda Ekitiibwa?\nGanyulwa mu Bulagirizi Yakuwa bw’Atuwa Leero\nAbavubuka, Munyweze Okukkiriza Kwammwe\nAbazadde, Muyambe Abaana Bammwe Okuzimba Okukkiriza Kwabwe\nOmunaala gw'Omukuumi—Ogw'Okusoma mu Kibiina | Ssebutemba 2016\nBISOME MU Afrikaans Albanian American Sign Language Amharic Angolan Sign Language Argentinean Sign Language Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Brazilian Sign Language British Sign Language Bulgarian Catalan Cebuano Chichewa Chilean Sign Language Chinese (Simplified) Chinese (Traditional) Chinese Sign Language Chitonga Chitonga (Malawi) Chitumbuka Chiyao Chuvash Cibemba Cinyanja Colombian Sign Language Croatian Czech Dangme Danish Dutch Ecuadorian Sign Language Efik English Estonian Ewe Fijian Finnish Finnish Sign Language Fon French French Sign Language Ga Georgian German German Sign Language Greek Guarani Gujarati Gun Hausa Hebrew Hiligaynon Hindi Hungarian Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Kabiye Kannada Kikamba Kikaonde Kikuyu Kinyarwanda Kirghiz Kiribati Kirundi Korean Korean Sign Language Kurdish Kurmanji (Caucasus) Kurdish Kurmanji (Cyrillic) Kwangal Kwanyama Lamba Latvian Lhukonzo Lithuanian Lucholi Luganda Lunda Lunyankore Luo Luswayiri Luvale Luwalabu Macedonian Malagasy Malay Malayalam Mambwe-Lungu Marathi Maya Mbunda Mexican Sign Language Mingrelian Mixe Mongolian Moore Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Pangasinan Papiamento (Curaçao) Paraguayan Sign Language Persian Peruvian Sign Language Polish Polish Sign Language Portuguese Punjabi Quechua (Bolivia) Romanian Russian Russian Sign Language Samoan Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin Spanish Spanish Sign Language Sranantongo Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tsonga Turkish Turkmen Tuvaluan Twi Tzotzil Ukrainian Urdu Urhobo Uzbek Venda Venezuelan Sign Language Vietnamese Waray-Waray Welsh Wolaita Xhosa Yoruba Zande Zapotec (Isthmus) Zimbabwe Sign Language Zulu\n“Mukolenga ebintu byonna olw’okuweesa Katonda ekitiibwa.”—1 KOL. 10:31.\nENNYIMBA: 34, 61\nAmateeka ga Musa gatuyamba gatya nga tusalawo ku ngeri y’okwambalamu n’okwekolako?\nEbiri mu 1 Abakkolinso 10:31 ne mu Abafiripi 2:4 bituyamba bitya nga tusalawo engeri y’okwambalamu?\nOkuba abeegendereza kituyamba kitya nga tusalawo ku by’okwambala n’okwekolako?\n1, 2. Lwaki Abajulirwa ba Yakuwa bafuba okwambala mu ngeri esaana? (Laba ekifaananyi waggulu.)\nNGA lwogera ku lukuŋŋaana lw’abakulembeze b’eddiini olumu, olupapula lw’amawulire lwagamba nti: “Abantu bangi baayambala mu ngeri ey’ekisaazisaazi, nnaddala ebbugumu we lyabeerera eringi. Ekyo si bwe kiba ku nkuŋŋaana ennene ez’Abajulirwa ba Yakuwa. . . . Abasajja n’abalenzi bambala amakooti ne basiba n’ettaayi, ate abakazi n’abawala bambala sikaati empanvu ekimala . . . era nga zirabika bulungi.” Mu butuufu, emirundi mingi Abajulirwa ba Yakuwa basiimibwa nnyo olw’okwambala “ebyambalo ebisaana, ebiweesa ekitiibwa, era ebiraga nti beegendereza.” Bambala “mu ngeri esaanira abakazi abagamba nti bawa Katonda ekitiibwa.” (1 Tim. 2:9, 10) Wadde ng’omutume Pawulo yali ayogera ku bakazi Abakristaayo, ebyo bye yayogera bikwata ne ku basajja Abakristaayo.\n2 Okwambala mu ngeri esaana kikulu nnyo eri abaweereza ba Yakuwa era ne Yakuwa akitwala nga kikulu. (Lub. 3:21) Ebyawandiikibwa biraga nti Yakuwa alina emitindo egikwata ku nnyambala n’okwekolako gy’ayagala abaweereza be bagoberere. N’olwekyo bwe tuba tusalawo ku by’okwambala n’okwekolako tetulina kusinziira ku ekyo ffe kye twagala. Tulina n’okulowooza ku ekyo ekisanyusa Yakuwa Mukama Afuga Byonna.\n3. Kiki kye tuyiga ku bikwata ku nnyambala mu Mateeka Katonda ge yawa Abayisirayiri?\n3 Ng’ekyokulabirako, mu Mateeka Katonda ge yawa Abayisirayiri mwalimu ebiragiro ebyakuumanga Abayisirayiri obutoonoonebwa bikolwa bibi eby’abantu ab’amawanga agaali gabeetoolodde. Mu Mateeka ago Yakuwa yalagira abaweereza be okwewala okwambala engoye ezikifuula ekizibu okwawulawo omusajja ku mukazi. (Soma Ekyamateeka 22:5.) Ekyo kiraga bulungi nti Yakuwa akyayira ddala ennyambala ereetera abasajja okulabika ng’abakazi oba abakazi okulabika ng’abasajja.\n4. Kiki ekiyinza okuyamba Abakristaayo okusalawo mu ngeri ey’amagezi ku bikwata ku nnyambala?\n4 Ekigambo kya Katonda kirimu emisingi egisobola okuyamba Abakristaayo okusalawo obulungi ku bikwata ku nnyambala, ka babe nga babeera mu nsi ki, nga ba ggwanga ki, oba nga babeera mu mbeera ki ey’obudde. Tetwetaaga kuweebwa lukalala lulaga misono gya ngoye egikkirizibwa n’egitakkirizibwa. Naye tulina emisingi gy’omu Byawandiikibwa egituyamba okulonda engoye ezitusanyusa ate nga zisaanira. Kati ka tulabe egimu ku misingi egiri mu Bayibuli egisobola okutuyamba okumanya “ekyo Katonda ky’ayagala, ekirungi, ekisiimibwa, era ekituukiridde” nga tusalawo ku by’okwambala.—Bar. 12:1, 2.\n“TUKIRAGA NTI TULI BAWEEREZA BA KATONDA”\n5, 6. Engeri gye twambalamu esaanidde kukwata etya ku balala?\n5 Omutume Pawulo yaluŋŋamizibwa okuwandiika ebigambo ebiri mu 2 Abakkolinso 6:4. (Soma.) Engeri gye tulabikamu erina kinene ky’ekola ku ngeri abalala gye batutwalamu. (1 Sam. 16:7) N’olwekyo, ffe abaweereza ba Katonda bwe tuba tusalawo ku bikwata ku nnyambala, tetulowooza ku ebyo byokka ffe bye twagala. Emisingi egiri mu Bayibuli gisaanidde okutukubiriza okwewala okwambala engoye ezitukwata ennyo, ezitangaala, oba ezisiikuula okwegomba okubi. Tulina okwewala okwambala engoye eziraga ebitundu by’omubiri ebitalina kulabibwa balala. Tetusaanidde kwambala mu ngeri eyinza okuleetera abalala okutunula ebbali oba okwesittala nga batulabye.\n6 Bwe twambala ebyambalo ebisaana, ebiyonjo, era ne twekolako mu ngeri esaana, abantu bajja kukiraba nti tuli baweereza ba Yakuwa Mukama Afuga Byonna era bajja kutussaamu ekitiibwa. Era bayinza n’okwagala okusinza Katonda gwe tusinza. Ate era bwe twambala mu ngeri esaana, kireetera abantu okussa ekitiibwa mu kibiina kya Yakuwa kye tukiikirira. N’ekivaamu bayinza okussaayo omwoyo ku bubaka bwe tubuulira.\n7, 8. Okusingira ddala ddi lwe tusaanidde okwambala engoye ezisaana?\n7 Okwagala kwe tulina eri Katonda, eri bakkiriza bannaffe, n’eri abantu b’omu kitundu mwe tubeera kusaanidde okutukubiriza okwambala mu ngeri eweesa obubaka bwaffe ekitiibwa era ereetera Yakuwa ettendo. (Bar. 13:8-10) Ekyo kikulu nnaddala nga twenyigira mu bintu eby’omwoyo, gamba nga tuli mu nkuŋŋaana oba nga tubuulira. Tulina okwambala “mu ngeri esaanira [abantu] abagamba nti bawa Katonda ekitiibwa.” (1 Tim. 2:10) Kya lwatu nti engoye ezisaanira mu kitundu ekimu ziyinza okuba nga mu kitundu ekirala tezisaanira. N’olwekyo, abaweereza ba Yakuwa okwetooloola ensi yonna bafaayo ku mpisa z’omu kitundu mwe babeera, baleme kwesittaza balala.\nEngeri gy’oyambalamu eweesa Katonda gw’okiikirira ekitiibwa? (Laba akatundu 7, 8)\n8 Soma 1 Abakkolinso 10:31. Bwe tuba ku nkuŋŋaana zaffe ennene tusaanidde okwambala mu ngeri esaana mu kifo ky’okukoppa emisono gy’ensi egitasaana. Ne bwe tuba nga tuzzeeyo mu bifo gye tusula oba nga tuli mu biseera byaffe eby’eddembe, ng’olukuŋŋaana luwedde oba nga terunnatandika, tusaanidde okwewala okwambala mu ngeri ey’ekisaazisaazi ennyo. Bwe tukola tutyo, tetujja kutya kumanyisa balala nti tuli Bajulirwa ba Yakuwa. Ate era kijja kutwanguyira okukozesa buli kakisa ke tufuna okubuulira.\n9, 10. Ebigambo ebiri mu Abafiripi 2:4 bituyamba bitya nga tusalawo ku by’okwambala?\n9 Soma Abafiripi 2:4. Lwaki Abakristaayo basaanidde okufaayo ku ngeri ennyambala yaabwe gy’ekwata ku bakkiriza bannaabwe? Emu ku nsonga eri nti abantu ba Katonda bafuba nnyo okukolera ku kubuulirira kuno okuli mu Bayibuli okugamba nti: “Mufiise ebitundu byammwe eby’omubiri ebiri ku nsi ku bikwata ku bugwenyufu, ku butali bulongoofu, obuteefuga ku bikwata ku kwegatta.” (Bak. 3:2, 5) Tetwandyagadde kukifuula kizibu eri bakkiriza bannaffe kukolera ku kubuulirira okwo. Baganda baffe ne bannyinaffe abaalekayo empisa ez’obugwenyufu bayinza okuba nga bakyalwanyisa ebirowoozo ebibi. (1 Kol. 6:9, 10) Tetusaanidde kukifuula kizibu gye bali kulwana lutalo olwo.\n10 Bwe tuba ne bakkiriza bannaffe, tusaanidde okukakasa nti engeri gye twambaddemu ekubiriza buli omu okuba n’empisa entukuvu. Ekyo tusaanidde okukikola ka tube nga tuli mu nkuŋŋaana oba nga tuli awantu awalala wonna. Tulina eddembe okweronderawo bye twagala okwambala. Wadde kiri kityo, buli omu ku ffe asaanidde okwambala mu ngeri ekifuula ekyangu eri abalala okusigala nga bayonjo mu maaso ga Katonda mu birowoozo, mu bigambo, ne mu nneeyisa. (1 Peet. 1:15, 16) Okwagala okwa nnamaddala “tekweyisa mu ngeri etesaana, tekwenoonyeza byakwo.”—1 Kol. 13:4, 5.\nOKWAMBALA EBYAMBALO EBISAANA MU KISEERA EKITUUFU ERA MU KIFO EKITUUFU\n11, 12. Kiki kye tusaanidde okumanya nga tulondawo eby’okwambala?\n11 Abaweereza ba Katonda bwe baba basalawo ku bikwata ku nnyamba, bakijjukira nti “buli kintu kiba n’ekiseera kyakyo.” (Mub. 3:1, 17) Kyo kituufu nti embeera y’obudde, ebitundu gye tubeera, n’embeera y’eby’enfuna, birina kinene kye bikola ku ngeri gye twambalamu. Wadde kiri kityo, tulina okukijjukira nti emitindo gya Yakuwa tegikyukakyuka na mbeera ya budde.—Mal. 3:6.\n12 Oluusi wabaawo okusoomooza kungi bwe kituuka ku kwambala engoye ezisaana, naddala mu biseera eby’ebbugumu. N’olwekyo, baganda baffe ne bannyinaffe kibayisa bulungi bwe bakiraba nti twewala okwambala engoye ezitukwata ennyo oba ezitangaala. (Yob. 31:1) Ate era ne bwe tuba nga tuli ku bbiici oba nga tugenze okuwuga engoye ze twambala zirina okuba nga zisaana. (Nge. 11:2, 20) Wadde ng’abantu bangi mu nsi bambala obugoye obuwugirwamu obulaga ebitundu by’omubiri ebitasaanidde kulagibwa, ffe abaweereza ba Yakuwa tufuba okwambala mu ngeri eweesa Katonda waffe omutukuvu ekitiibwa.\n13. Ebigambo ebiri mu 1 Abakkolinso 10:32, 33 bituyamba bitya nga tusalawo ku ngeri y’okwambalamu?\n13 Ensonga endala etukubiriza okwambala mu ngeri esaana eri nti, tufaayo ku muntu w’omunda ow’abalala, omuli bakkiriza bannaffe n’abo abatali bakkiriza bannaffe. (Soma 1 Abakkolinso 10:32, 33.) Tulina okwewala okwambala engoye eziyinza okwesitazza abalala. Pawulo yagamba nti: “Buli omu ku ffe asanyusenga munne ku lw’obulungi bwe, asobole okumuzimba. Kubanga ne Kristo teyeesanyusanga yekka.” (Bar. 15:2, 3) Yesu yafuba nnyo okuyamba abalala era ekyo kye yakulembeza mu kifo ky’okukulembeza ebibye; mu ngeri eyo yakola ebyo Katonda by’ayagala. N’olwekyo, naffe twewala okwambala engoye ffe ze twagala naye ng’ate zisobola okulemesa abalala okussaayo omwoyo ku bubaka bwe tubabuulira.\n14. Abazadde bayinza batya okuyamba abaana baabwe okutendereza Yakuwa mu ngeri gye bambalamu?\n14 Abazadde Abakristaayo balina obuvunaanyizibwa okuyamba ab’omu maka gaabwe okuyiga okukolera ku misingi gya Bayibuli. Abazadde balina okukakasa nti bo bennyini awamu n’abaana baabwe basanyusa omutima gwa Yakuwa nga bambala era nga beekolako mu ngeri esaana. (Nge. 22:6; 27:11) Abazadde basobola okuyamba abaana baabwe okutya Yakuwa nga bo bennyini bateerawo abaana baabwe ekyokulabirako ekirungi era nga babawa obulagirizi obulungi. Kiba kirungi abazadde okuyamba abaana baabwe okumanya engeri y’okulondamu engoye ezisaana na wa gye bayinza okuziggya. Balina okubayamba obutalowooza ku ebyo byokka bye baagala naye n’okulowooza ku ekyo ekinaabayamba okutuukiriza obuvunaanyizibwa bwe balina obw’okukiikirira Yakuwa Katonda.\nKOZESA BULUNGI EDDEMBE LYO ERY’OKWESALIRAWO\n15. Kiki ekiyinza okutuyamba okusalawo mu ngeri ey’amagezi ku bikwata ku by’okwambala?\n15 Ekigambo kya Katonda kirimu obulagirizi obusobola okutuyamba okusalawo mu ngeri eweesa Katonda ekitiibwa. Kyo kituufu nti ffenna tetwambala mu ngeri y’emu. Engoye ze twambala zisinziira nnyo ku ebyo bye twagala kinnoomu ne ku mbeera yaffe ey’eby’enfuna. Wadde kiri kityo, engoye zaffe zirina okuba nga zisaanira, nga nnyonjo, nga zituukana n’embeera, era nga zikkirizibwa mu kitundu gye tubeera.\n16. Lwaki tusaanidde okufuba okwambala mu ngeri esaana?\n16 Kyo kituufu nti si kyangu buli kiseera kusalawo mu ngeri ey’amagezi. Mu maduuka mangi n’obutale bafa ku kutunda misono gya ngoye eziri ku mulembe. N’olwekyo kiyinza okutwetaagisa okuwaayo ebiseera ebiwerako okusobola okufuna sikaati, ebiteeteeyi, bbulawuzi, essaati, oba empale ezisaana era ezitatukwata nnyo. Naye bwe tufuba okufuna engoye ennungi era ezisaana, kisanyusa nnyo bakkiriza bannaffe. Era essanyu lye tufuna olw’okusalawo mu ngeri esanyusa Katonda lisingira wala okufuba kwonna kwe tuteekamu okusobola okwambala mu ngeri esaana.\n17. Ebimu ku bintu ebiyinza okuleetera ow’oluganda okusalawo okukuza oba obutakuza birevu bye biruwa?\n17 Ate kiri kitya ku kukuza ebirevu? Amateeka ga Musa geetaagisanga abasajja okukuza ebirevu. Naye Abakristaayo tebakyafugibwa Mateeka ago. (Leev. 19:27; 21:5; Bag. 3:24, 25) Mu bitundu ebimu, omuntu bw’akuza ebirevu era n’abikomola bulungi tekirina muntu yenna gwe kyesitazza era tekiremesa bantu kuwuliriza mawulire ga Bwakabaka ge tubuulira. Mu butuufu, ab’oluganda abamu abalina obuvunaanyizibwa mu kibiina balina ebirevu. Wadde kiri kityo, ab’oluganda abamu mu bitundu ebyo bayinza okusalawo obutakuza birevu. (1 Kol. 8:9, 13; 10:32) Mu bitundu ebirala, si kya bulijjo omusajja okukuza ebirevu era mu bitundu ng’ebyo kiba tekisaana Mukristaayo kukuza birevu. Mu butuufu, Omukristaayo mu kitundu ng’ekyo bw’akuza ebirevu, aba taweesa Katonda kitiibwa era aba aliko eky’okunenyezebwa.—Bar. 15:1-3; 1 Tim. 3:2, 7.\n18, 19. Okubuulirira okuli mu Mikka 6:8 kutuyamba kutya?\n18 Nga kitusanyusa nnyo okuba nti Yakuwa tatuteerawo lukunkumuli lw’amateeka agakwata ku ngeri y’okwambalamu n’okwekolako. Mu kifo ky’ekyo, atuwadde eddembe ery’okwesalirawo nga tugoberera emisingi egiri mu Byawandiikibwa. Bwe kityo, ne bwe kituuka ku nnyambala n’okwekolako, tusobola okukiraga nti ‘tuli beetoowaze nga tutambula ne Katonda waffe.’—Mi. 6:8.\n19 Tukiraga nti tuli beetoowaze nga tukikkiriza nti Yakuwa mulongoofu, mutukuvu, era nti y’asobola okutuwa obulagirizi obusingayo obulungi. Bwe tuba abeetoowaze, tujja kufuba okukolera ku bulagirizi Yakuwa bw’atuwa. Ate era tukiraga nti tuli beetoowaze nga tufaayo ku nneewulira n’endowooza z’abalala.\n20. Engeri gye twambalamu n’engeri gye twekolako esaanidde kukwata etya ku balala?\n20 Engeri gye twambalamu erina okuleetera abalala okukirabirawo nti tuweereza Yakuwa. Baganda baffe ne bannyinaffe n’abantu bonna okutwalira wamu balina okukiraba nti ddala tukiikirira Katonda waffe omutukuvu. Katonda atuteereddewo emitindo gye egy’obutuukirivu era tufuba okugikolerako. Ab’oluganda ne bannyinaffe abafuba okwambala mu ngeri ereetera abantu ab’emitima emirungi okwagala okuyiga amazima era ereetera Yakuwa ettendo basiimibwa nnyo. Bwe tusalawo mu ngeri ey’amagezi ku bikwata ku by’okwambala kijja kuleetera Yakuwa, Oyo ayambadde “ekitiibwa n’obulungi,” ettendo.—Zab. 104:1, 2.\nOMUNAALA GW'OMUKUUMI—OGW'OKUSOMA MU KIBIINA Ssebutemba 2016


Yobu 28 | Bayibuli ey'Oku Mukutu Gwaffe Ogwa Intaneeti | New World Translation\nYobu alaga enjawulo wakati w’eby’obugagga n’amagezi (1-28)\nOmuntu afuba okusima eby’obugagga eby’omu ttaka (1-11)\nAmagezi ga muwendo okusinga luulu (18)\nOkutya Yakuwa ge magezi (28)\n28 “Eriyo ekifo gye basima ffeezaNe gye baggya zzaabu gwe balongoosa;+ 2 Ekyuma kisimibwa mu ttaka,Amayinja gasaanuusibwa* ne bafunamu ekikomo.+ 3 Omuntu agoba ekizikiza;Akkira ddala wansi mu kizikiza ekikutte,Ng’anoonya amayinja. 4 Asima mu bifo ebyesudde okuva abantu we babeera,Mu bifo ebyerabirwa, ebiri ewala ennyo okuva abantu we batambulira;Abantu abamu bakkirayo ku miguwa ne balengejja. 5 Emmere erimwa ku nsi;Naye wansi eyo wayiikuddwa ng’awookeddwa omuliro. 6 Eyo mu mayinja eriyo safiro,N’enfuufu erimu zzaabu. 7 Teri kinyonyi ekirya ennyama ekimanyi ekkubo erigendayo;Ne kamunye omuddugavu talirabangako. 8 Teri nsolo nkambwe yali eritambuliddemu;N’empologoma ey’amaanyi teriyitangamu. 9 Omuntu ayasa olwazi olugumu n’engalo ze;Asaanyaawo ensozi ng’azisima okuva ku ntobo yaazo. 10 Atema emikutu gy’amazzi+ mu njazi;N’amaaso ge galaba buli kintu eky’omuwendo ennyo. 11 Aziba ensulo z’emiggaEra ebyakisibwa abiteeka mu kitangaala. 12 Naye amagezi gayinza kusangibwa wa?+ Era okutegeera kusibuka wa?+ 13 Teri muntu ategeera muwendo gwago,+Era tewali we gayinza kusangibwa mu nsi. 14 Obuziba bugamba, ‘Tegali mu nze!’ N’ennyanja egamba, ‘Tegali nange!’+ 15 Tegagulwa zzaabu alongooseddwa;Ne ffeeza tapimibwa okugagula.+ 16 Era tegagulwa zzaabu w’e Ofiri,+Wadde amayinja ga sokamu n’aga safiro agatasangikasangika. 17 Zzaabu n’endabirwamu tebiyinza kugeraageranyizibwa nago;Era tegayinza kuwaanyisibwa na kibya kya zzaabu omulungi.*+ 18 Amayinja ag’omuwendo omungi ag’omu nnyanja n’amayinja agamasamasa tebiyinza kugeraageranyizibwa nago,+Kubanga ensawo ejjudde amagezi ya muwendo nnyo okusinga ensawo ejjudde luulu. 19 Tegayinza kugeraageranyizibwa na mayinja ga topazi+ ag’e Kuusi;Era tegayinza kugulwa zzaabu alongooseddwa. 20 Naye amagezi gava wa,Era okutegeera kusibuka wa?+ 21 Gakisiddwa ebiramu byonna,+Era gakisiddwa n’ebinyonyi eby’omu bbanga. 22 Okuzikirira n’okufa bigamba nti,‘Amatu gaffe gaawulirako buwulizi ebigoogerwako.’ 23 Katonda amanyi engeri y’okugafunamu;Ye yekka amanyi gye gali,+ 24 Kubanga alaba ensi gy’ekoma,Era alaba buli kimu ekiri wansi w’eggulu.+ 25 Bwe yawa empewo amaanyi* gaayo,+Era n’apima amazzi,+ 26 Bwe yateerawo enkuba etteeka,+N’enkuba erimu okubwatuka ne kibuyaga n’agiteerawo ekkubo,+ 27 Olwo n’alaba amagezi era n’annyonnyola kye gali;Yagassaawo era n’agagezesa. 28 Awo n’agamba omuntu nti: ‘Laba! Okutya Yakuwa ge magezi,+Era okwewala ebintu ebibi kwe kutegeera.’”+\n^ Obut., “gafukibwa.”\n^ Oba, “alongooseddwa.”\n^ Obut., “obuzito.”


UGNEWS24 - Kusasira ayongedde okugakaaba, ekivvulu kye yategese Poliisi ekisazizaamu\nKusasira ayongedde okugakaaba, ekivvulu kye yategese Poliisi ekisazizaamu\nOMUYIMBI Catherine Nabuule Kusasira gaakaaba gaakomba oluvanyuma lwa Poliisi ye Katwe okusazaamu ekivvulu kye yabadde ategese e Kanaaba ku lwe Busabala mu Makindye ku Easter Monday.\nOno abadde omunyiivu ategezezza nti yakoze byonna ebyetaagisa era ne bbaluwa ekkiriza ekivvulu kye yabadde nayo nti kyokka ekyamwewunyisizza ye Poliisi okujja ku ssawa 3 ez’ekiro n’ekyankalanya abadigize era ne basaba baamuke ekifo nti kubanga ekivvulu kyabadde kimenya amateeka.\nYagambye nti yasasudde sente ku poliisi enkulu e Naggulu era ne bamuwa olukusa agende mu maaso ne kivvulu, nti kyokka bwe yagaanye okuwa sente akulira poliisi ye Katwe sente kwe kusalawo okugaana ekivvulu kye.\n“Olaba mulemesa nze owa NRM ate olwo ab’oludda oluvuganya ndowooza mujja kutta batte” Kusasira bwe yagambye.\nYayongeddeko nti tagenda kusasula kintu kyonna ku ebyo ebyayononese wakati mu kavuvungano, nagamba nti byonna Poliisi yerina okubisasula kubanga ye yaleese akavuyo.\n“Njagala Omuduumizi wa Poliisi ayingiremu mu nsonga zino, kubanga embeera y’okuyisa abawagizi ba Pulezidenti Museveni bwe bati ssi bilungi” Oyo Afande Kamugira yeraga bwerazi kubanga ssi yasoose mu kifo ekyo” Kusasira bwe yakolimye.\nAmyuka omwogezi wa Poliisi mu Kampala ne miriraano Luke Owoyesigyire yategezezza nti ensonga za Kusasira n’okumulemesa ekivvulu bakyazetegereza.


Bukedde Online - Ennyambala entuufu eteekulwaze ndwadde\nEnkozesa embi ey’eddagala yalwaza omwana...\nMusawo Jannifer Kalungi omukugu mu kubudaabuda abantu ku nkola za kizaalaggumba n’okwerinda endwadde z’ekikaba okuva mu ddwaaliro e Mengo agamba nti kondomu ziyinza okuba ez’obulabe nga togoberedde biragiro byazo oba ng’ozikozesezza bubi.\nOmukyala nga bamusomesa enkozesa ya kondomu.\nSooka osome ebiragiro ebyawandiikibwa ku kaveera ka kondomu ku ngulu nga tonnaba kugisumulula.\nWeekenneenye ennaku z’omwezi kondomu gy’ogenda okugula olabe ebbanga ly’olina okugikozesezaamu.\nSumulula akaveera ng’okozesa engalo so si njala ate tokozesa kintu ekisongovu kyonna.\nYuza akaveera akasabika kondomu ku nsonda yako kuba bw’ogiyuliza wakati nayo oyinza okugiyulizaamu.\nGisseeko ng’obusajja bwereeze bulungi okusobola okugendako obulungi. Giteekeko ng’ogirandulula okuva ku mutwe okweyongerayo.\nBw’oba oyambala kondomu y’ekikazi; Sooka onaabe engalo zitukule olyoke ogikwateko kuba eyingira mu mubiri munda erina okuba ennyonjo.\nYuza akaveera ku nsonda oggyemu kondomu gy’ogenda okukozesa.\nKondomu erina obuweta bwamirundi ebiri, akali munda n’akali ku mugo.\nKwata akaweta akali munda kanyigire mu bukyala.\nBw’eba eyingide bulungi, ejja kweyanjuluza yokka.\nOluvanyuma, kwata akaweta akali ku mugo okanjuluze.